"Innovate for Good" – Moderne tehnologije za podsticanje društvenih promena i podizanje kvaliteta života mladih “Innovate for Good” – Moderne tehnologije za podsticanje društvenih promena i podizanje kvaliteta života mladih – Personal magazin\nZajedno sa nevladinom organizacijom TechSoup Global, kompanija Microsoft organizuje ovogodišnju regionalnu inicijativu Innovate for Good koja se 18. i 19. oktobra održava u prostorijama kompanije Microsoft Srbija i okuplja preko…\nZajedno sa nevladinom organizacijom TechSoup Global, kompanija Microsoft organizuje ovogodišnju regionalnu inicijativu Innovate for Good koja se 18. i 19. oktobra održava u prostorijama kompanije Microsoft Srbija i okuplja preko 50 učesnika iz sedam zemalja regiona, sa ciljem da osnaži i inspiriše mlade ljude da se aktiviraju na polju društvene inovacije i preduzetništva.\nKao deo YouthSpark programa, projekat Innovate for Good ima za cilj da pomogne mladim ljudima da zajedno istražuju svoja interesovanja za promenama u društvu, koristeći tehnologiju kao alat koji može da im pomogne u tome. U okviru dvodnevnih predavanja i radionica, učesnicima iz različitih društvenih sfera i nevladinog sektora biće predstavljene različite ideje i načini kako se nove tehnologije mogu usmeriti i primeniti ka izgradnji društvenih promena i bolje budućnosti za mlade. Lokalne radionice su takođe dopunjene saradnjom sa globalnom on-line zajednicom mladih inovatora, kao i doprinosom zaposlenih u kompaniji Microsoft i pristupom korporativnim programima.\n“Od samog početka YouthSpark programa u septembru 2012. godine, Microsoft je stvorio nove mogućnost za 103 miliona mladih ljudi u okviru 186 različitih neprofitnih organizacija i programa za mlade širom sveta,” izjavila je Tanja Tatomirović, Citizenship Lead Microsofta za Srbiju i Crnu Goru. “Zahvaljujući novim generacijama mladih stručnjaka i lidera, stvaraju se prilike za bolje razumevanje i jednostavnije rešavanje čak i najizazovnijih pitanja današnjice.”\n“Zahvaljujući programima poput Microsoft Innovate for Good, mladima iz čitavog regiona omogućen je neophodan podsticaj da budu inovativni i iskoriste sve prednosti koje im današnja tehnologija pruža. Na taj način, pruža se prostor za dalje istraživanje interesovanja koja su veoma često od velikog značaja za celokupnu zajednicu,“ izjavio je Nikola Jovanović, osnivač HUBcheta, organizacije koja se bavi promocijom i podrškom društvenom preduzetništvu.\nPutem inicijative Innovate for Good, kompanija Microsoft posvećuje većinu svojih novčanih davanja nevladinim organizacijama koje podržavaju projekte za omladinu, kao i različite građanske inicijative čiji je fokus na pomaganju mladima širom sveta. Glavni cilj YouthSpark inicijative, koju podržavaju Innovate for Good i drugi programi, jeste da pomogne oko 300 miliona mladih ljudi u 100 zemalja širom sveta da u okviru ove inicijative razviju, a zatim i u potpunosti realiziju svoje potencijale kroz šanse za bolje obrazovanje, zaposlenje i preduzetništvo.\nTechSoup, jedan od dugoročnih strateških partnera kompanije Microsoft i partner u projektu Innovate for Good, podržava civilni sektor pružajući im tehnološke resurse po povoljnim uslovima, rešenja za socijalne inovacije, kao i baze podataka civilnog društva. Kao provereni partner predstavnika civilnog društva, brzo-rastuća mreža TechSoup pokriva 23 države Evrope, opslužujući preko 100.000 evropskih nevladinih organizacija, hiljade biblioteka, kao i mnoštvo društveno angažovanih saradnji: fondacija, korporacija, subjekata javnog sektora i pojedinaca.\n“Innovate for Good” – Moderne tehnologije za podsticanje društvenih promena i podizanje kvaliteta života mladih was last modified: October 18th, 2013 by Redakcija\ninicijativaInnovate for GoodMicrosoftmoderne tehnologije


Festival avijacije i tehnologije Teknofest, drugi festival po veličini u svijetu, predstavljen je u Bosni i Hercegovini | Saraybosna\nFestival avijacije i tehnologije Teknofest, drugi festival po veličini u svijetu, predstavljen je u Bosni i Hercegovini\nAlper Güzel, člana upravnog odbora Fondacije T3, predstavio je TEKNOFEST na sastanku kojem su prisustvovali NJ. E. ambasador Republike Turske u Sarajevu Haldun Koç, visoke zvanice iz Bosne i Hercegovine, direktori škola i veliki broj ljubitelja tehnologije.\nGüzel je sa prisutnima podijelio detaljnije informacije o festivalu, te je izjavio da će TEKNOFEST biti realizovan u periodu od 22. do 27. septembra 2020. godine na aerodromu Gaziantep. Pored toga, naglasio je da će se organizovati takmičenja iz različitih disciplina kao što su izrada raketa, dizajniranje letećih automobila i sl.\nOve godine u Gaziantepu će se po prvi put organizovati takmičenja iz oblasti biotehnoloških inovacija, poljoprivrednih, ekoloških i energetskih tehnologija. Realizacijom takmičenja u različitim kategorija planira se podstaći mlade na razvijanje i realizaciju svojih tehnoloških projekata.\nGüzel je nakon izlaganja odgovorio na pitanja gostiju vezano za festival, a program je završen obraćanjem ministrice za obrazovanje Tuzlanskog kantona


Vučić: I Evropljane i Ruse smatramo iskrenim prijateljima – NovostiDana.rs\nVučić: I Evropljane i Ruse smatramo iskrenim prijateljima\nPredsednik Srbije Aleksandar Vučić izjavio je da je Evropska unija racionalan izbor za Srbiju, ali da to ne znači da će Srbija pokvariti odnose s Rusijom.\n„Srbija je na putu ka EU. Da li bi želeli da održimo najbolji mogući odnos sa Rusijom, da, želeli bismo. Da li ćemo se pridružiti NATO, ne to nas ne interesuje. Da li imamo dobar odnos sa NATO, da, imamo kroz razne programe ali ne želimo da udjemo u NATO“, rekao je Vučić u intervjuu za Vašington post.\nOn je rekao da Srbija ima redovan i normalan stav, da je na putu ka Evropskoj uniji i da želi da pripada društvu evropskog tipa, što je, kako je rekao od „prvorazrednog značaja“.\nGovoreći o raspoloženju javnosti prema EU, Vučić je rekao da narod Evropsku uniju povezuje sa svim pritiscima s kojima se suočava Srbija na Kosovu, a to važi i za Amerikance, dok Rusija, nasuprot tome podržava teritorijalni integritet Srbije i uvek je pomagala i podržavala Srbiju u Savetu bezbednosti i UN u raznim situacijama.\nSrbija je na neki način ophrvana kosovskim pitanjem, ali da kada bi jednog dana bio referendum o evropskom putu Srbije, EU bi pobedila, rekao je Vučić.\n„Mi imamo vrlo racionalni pristup, mada smatramo i Evropljane i Ruse, medju drugima takodje, kao svoje iskrene prijatelje. To je vrlo jednostavno. Radite sve što možete da branite stav svoje zemlje i interese svoje zemlje i svog naroda“, rekao je Vučić.\nOn je rekao da Srbe privlači zapadni životni standard, da vole Nemce koji donose svoje fabrike u Srbiju i da „bez sumnje više vole način života na zapadu nego na istoku“.\nMedjutim s druge strane neki ljudi stigmatizuju Srbe, označavaju ih kao jedini narod koji je počinio genocid u Evropi posle drugog svetskog rata, a po rečima Vučića Rusi su bili na strani Srbije u Savetu bezbednosti UN i kada drugi nisu.\n„I ljudi će reći u redu oni su naši bliski saveznici, ali postoji naš racionalni izbor i naš racionalni pristup da idemo u EU. To ne znači da ćemo pokvariti odnose s Rusijom, ali čak i kad idemo u Rusiju to ne znači da mi napuštamo naš put ka Evropskoj uniji“, rekao je Vučić.\nVašington post navodi u uvodu intervjua da je Srbija ključna balkanska zemlja koja je izrazila želju da se pridruži EU ali takodje smatra Moskvu saveznikom. Navodi da je ruski uticaj mnogo dublji, iako Zapad daje mnogo više novca Srbiji.\nVašington post navodi da je ključno pitanje koje drži zemlje bliskim odbijanje Rusije da prizna Kosovo kao nezavisnu zemlju, i da je Rusija koristila svoj veto u Savetu bezbednosti UN da zaustavi napore da se da članstvo Kosovu, i štiti Srbiju od osuda.\nIntervju sa predsednikom Srbije o tome kako balansira odnose prema Rusiji i Zapadu, prema napomeni Vašington posta uradjen je letos u okviru serije intervjua koji pokušavaju da objasne globalni uticaj Rusije.\nNaslovna strana za četvrtak, 4. oktobar 2018. godine\nInspekcija ispituje okolnosti pada radnika na gradilištu Beograda na vodi


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - Francuzi zainteresovani za projekte hidroenergetike u Srbiji\nAntić je novinarima kazao da postoji veliko interesovanje sa srpske strane da se sa EDF-om dogovaraju projekti koji su vezani za unapređenje prenosne distributivne mreže.\n"EDF je po mnogim parametrima, kada je hidroenergetika u pitanju, kompanija broj jedan u svetu, i mi smo spremni da sa njima na tu temu razgovaramo i da zajednički sagledamo neiskorišćene hidropotencijale i mogućnost izgradnje hidroenergetskih objekata na našim slivovima", kazao je Antić.\nDodao je da je na današnjem sastanku, kome su prisustvovali direktori EPS Milorad Grčić i elektromreža Srbije Jelena matejić, dogovoreno da se intenzivira saradnju, pre svega na nivou stručnih timova, koji će intenzivno nastaviti da rade i naveo da je prvi sledeći korak u toj saradnji da stručni tim iz Srbije posetiti Francusku i kompaniju EDF-a.\nMinistar je podsetio da je sa ambasadorom Francuske Frederikom Mondolinijem, 18. januara, potpisao sporazum koji je definisao prioritete, pre svega za buduću energetsku saradnju, te da je tada i dogovrena poseta EDF-a na najvišem nivou.\nMondolini je naveo da Francuska želi da pomogne Srbiji u njenom ekonomskom razvoju, te da francuska preduzeća i privrednici žele da uspostave saradnju sa svojim kolegama iz Srbije, u kojima svi dobijaju - i francuska preduzeća, ali u jednakoj meri i srpske firme.\n"U tom smislu, delegacija preduzeća EDF-a bila je ovde kako bi proučila načine saradnje sa preduzećima iz energetskog sektora u Srbiji u svim oblastima", dodao je Mondolini.\nNavodeći da je 2018. godina veoma značajna za odnose Srbije i Francuske, jer se obeležava 100 godina od kraja Prvog svetskog rata u kojem su, kako kaže, Srbija i Francuska borile rame uz rame, Mondolini je kazao da je upravo prošlost omogućila da se zasnuje prijateljstvo dve zemlje.\n"Ali, ove godine želimo i da radimo za budućnost i paralelno sa razvijanjem naših političkih odnosa, mi takođe želimo da se i naši ekonomski odnosi razvijaju", kazao je Mondolini.


Nastavljaju se žestoke borbe u Severodonjecku u Ukrajini\nSeverodonjeck 26. maja\nDva civila su poginula, a pet je ranjeno u granatiranju kada su ruske trupe ušle u predgrađe ukrajinskog grada Severodonjecka, naveo je guverner Luganske oblasti Sergej Hajdaj u aplikaciji za razmenu poruka Telegram.\nVećina njih su stanovnici jednog bloka u starom delu grada, rekao je i dodao da su spremali hranu u dvorištu kada je iznenada počelo granatiranje, prenosi BBC.\nNovinska agencija Rojters citira guvernera koji je rekao da su "teške borbe u toku za Severodonjeck i Lisičansk", i on opisuje situaciju kao "veoma tešku".\nŽestoke borbe u Severodonjecku u Ukrajini\n"Neprijatelj je rasporedio svo moguće oružje, uključujući avijaciju. Međutim, naša vojska se čvrsto drži da ne dozvoli neprijatelju da uđe dublje u zemlju", rekao je Hajdaj. Susedni grad Lisičansk ostaje pod ukrajinskom kontrolom, a evakuacije se vrše iz grada, dodao je on.\nHajdaj je takođe rekao da u Severodonjecku praktično nema gasa, vode i struje, a jedine komunikacione linije koje ukrajinske vlasti trenutno imaju su sa humanitarnim centrom u Severodonjecku i bolnicom je preko Starlinksa. Granatiranjem je oštećeno oko 90 odsto kuća u gradu.


NE UKLANJA SE SPOMENIK VOJVODI VUKU: Andrea Radulović demantovala pisanje medija\nAndrea Radulović, Foto: Skupština grada Beograda\nAndrea Radulović je rekla da je ružno da ovakve glasine šire oni za vreme čije vlasti duže od deset godina su bili zatvoreni Narodni muzej i Muzej savremene umetnosti\nObjavljeno: 08.04.2019. 12:42h\nZamenik predsednika Skupštine grada Andrea Radulović demantovala je danas vest koja se pojavila juče na televiziji N1 “da će spomenik Vojvodi Vuku na Topličinom vencu biti uklonjen”.\n“U moru laži koje sa ovih dana objavljuju u vezi sa uredjivanjem grada ova laž u vezi sa spomenikom vojvodi Vuku je sigurno najveća i najgluplja”, izjavila je Radulović i dodala da “odluke o postavljanju ili pomeranju nekog spomenika donosi Odbor za nazive trgova i ulica grada Beograda u kome sede predstavnici svih stranaka zastupljenih u Skupštini grada Beograda a takvo nešto nikada niko nije predložio”.\nAndrea Radulović je rekla da je ružno da ovakve glasine šire oni za vreme čije vlasti duže od deset godina su bili zatvoreni Narodni muzej i Muzej savremene umetnosti. “Dok su oni vladali dva naša najznačajnija muzeja bila su zatvorena a na Veliko stepenište na Beogradskoj tvrdjavi stavljali su veštački kamen dok su asfaltirali prva tri stepenika Malog stepeništa.\nTako Djilas i ekipa doživljavaju kulturu. Mi smo obnovili Malo stepenište, Damad Ali pašino turbe, česmu Mehmed paše Sokolovića, plato oko Pobednika, spomenik zahvalnosti Francuskoj a sada je počela obnova Velikog stepeništa i Sahat kule dok završavamo projekte za renoviranje Cvijete Zuzorić. Obnovili smo Malo pozorište “Duško Radović” a sada obnavljamo pozorište “Boško Buha” a sledeće godine počinjemo obnovu scene Bojan Stupica kao i rekonstrukciju zgrade Muzeja grada Beograda.\nZa pet godina uradili smo više u kulturi nego naši prethodnici decenijama unazad. I sada će ovi koji su sve uništili u kulturi nama da drže lekcije i da izmišljaju kao ovo za spomenik vojvodi Vuku”, poručila je Andrea Radulović. Andrea Radilović je rekla da se “razlika izmedju nas i njih se najbolje vidi na primeru Oktobarskog salona koji je u vreme ovih “kulturnih prevaranata” posetilo nekoliko hiljadaljudi, a prošle godine kada smo ga mi organizovali preko 40.000 posetilaca”.\n“Dakle, mi obnavljamo stare spomenike kao što je slučaj sa spomenikom zahvalnosti Francuskoj ili kao što će ove godine biti obnovljen Pobednik i postavljamo nove spomenike kao što je to slučaj sa Borislavom Pekićem i Milutinom Milankovićem ili kao što će to biti slučaj sa Stefanom Nemanjom. Mi spomenike ne pomeramo. To je naša politika”, kazala je Radulović i dodala sa “kakva je kulturna politika naših prethodnika bila “najbolje govori činjenica da stotinak metara od spomenika Vojvodi Vuku jedan visoki funkcioner DS ima kafić zbog koga je, da bi dobio baštu, obrisao pola pešačkog prelaza”.\nSPUSTIO GA ZA SVE PARE: Đuka podsetio Lečića na detalj iz njegove biografije KOJI BI NAJRADIJE DA ZABORAVI\nAndrea RadulovićSpomenikVovoda VukTopličin venacDemant


Saracin: Berlin za članstvo Zapadnog Balkana u EU, a ne za partnerstvo | EurActiv Serbia\nSpecijalni izaslanik Vlade Nemačke za Zapadni Balkan Manuel Saracin izjavio je u Beogradu da se Berlin zalaže za članstvo zemalja regiona u EU i da želi kontinuirano i aktivno angažovanje sa Srbijom.\nNa konferenciji "Revitalizacija EU vrednosti", u organizaciji Evropskog pokreta u Srbiji, Saracin je 10. maja ukazao da je Nemačka za ulazak zemalja Zapadnog Balkana u EU, a ne za "neku vrstu njihovog partnerstva sa Unijom".\n"EU postavlja jasan okvir u kojem dolazi do ujedinjenja, čak i ako polazimo sa različitih pozicija. To je savršen momenat za Zapadni Balkan da se pridruži ovom klubu. Jasno je da EU ne može da uspe bez uspešnog proširenja u ovom regionu. Niko neće verovati u ulogu Unije u budućnosti, u borbi između demokratije i autoritarnih režima, ako nismo sposobni da ostvarimo uspeh u proširenju na Zapadni Balkan", kazao je Saracin.\nPredsednik Francuske Emanuel Makron 9. maja je predložio formiranje "evropske političke zajednice", u kojoj bi bile države izvan EU koje dele ključne evropske vrednosti, uključujući one koje teže članstvu i one koje su izašle iz Unije.\nOn je rekao da je pre konferencije i na sastanku sa predsednikom Srbije Aleksandrom Vučićem preneo istu poruku kao i najviši nemački zvaničnici prošle sedmice, da Berlin od Beograda očekuje da se pridruži sankcijama EU Rusiji.\nIz kabineta srpskog predsednika posle tog sastanka je saopšteno da je Saracin rekao da će politika proširenja EU i rad na snaženju saradnje među državama Zapadnog Balkana biti jedan od prioriteta nemačke spoljne politike u narednim godinama, i naglasio želju i za jačim angažmanom cele Unije u regionu.\nVučić i Saracin razgovarali su evropskim integracijama Srbije, regionalnoj situaciji i inicijativama za povezivanje zemalja Zapadnog Balkana, kao i o ekonomskoj saradnji i bilateralnim odnosima, navedeno je u saopštenju.\nVučić je istakao da će Srbija još intenzivnije nastaviti da sledi svoj evropski put i izrazio očekivanje da će angažman specijalnog izaslanika Saracina dati dodatni zamah saradnji među zemljama Zapadnog Balkana, što bi u znatnoj meri doprinelo očuvanju mira i stabilnosti u regionu.\nVučić je istakao da Srbija pridaje veliki značaj Berlinskom procesu, kao forumu za jačanje regionalne saradnje, unapređenje procesa pomirenja i prevazilaženje nasleđenih problema iz prošlosti, kao i forumu koji pruža podršku evrointegracijama Zapadnog Balkana kroz konkretne projekte i mere.\n"Srbija se snažno angažuje u svim aktivnostima organizovanim u okviru Berlinskog procesa, a inicijativa 'Otvoreni Balkan' predstavlja još jedan proaktivni pristup naše zemlje regionalnom povezivanju", naglasio je predsednik i dodao da je od ključnog značaja da se ti napori prepoznaju i u samoj EU.\nGovoreći o dijalogu Beograda i Prištine, Vučić je naglasio da očekuje konstruktivnu podršku dijalogu i pronalasku kompromisnog rešenja koje će omogućiti trajnu stabilnost regiona uz primenu postojećih dogovora, a pre svega formiranja Zajednice srpskih opština, saopštio je Vučićev kabinet.\nPo pitanju BiH, Vučić je naglasio da se Srbija zalaže za punu i doslednu primenu Dejtonskog sporazuma, ali se protivi nametnutim rešenjima koja ne uživaju saglasnost sva tri konstitutivna naroda, ocenjujući da ovakve odluke nikako ne mogu da vode prosperitetu i stabilnosti BiH.\nSaracin je najavio da će u Beogradu razgovarati i sa predstavnicima proevropske opozicije u Srbiji.\nDonfrid: Priština ne postavlja uslove za dijalog sa Beogradom


sreda, 7. februar 2018. 17:16h\nOvo je prva zvanična poseta ambasadorke Slovačke Dagmar Repčekove Gradskoj upravi grada Pančeva, a domaćin joj je bio gradonačelnik Saša Pavlov Pančevo.MOJKraj.rs\nOvo je prva zvanična poseta ambasadorke Gradskoj upravi grada Pančeva.\nPoželevši joj srdačnu dobrodošlicu, gradonačelnik Pavlov iskoristio je susret da ambasadorki predstavi grad Pančevo i njegove istorijske, geografske, kulturne i privredne karakteristike, kao i veze i saradnju sa slovačkom nacionalnom zajednicom koja je prisutna u Pančevu, pre svega na teritoriji Mesne zajednice Vojlovica.\nNa sastanku je obostrano istaknuto da je saradnja između Pančeva i Slovačke tradicionalno dobra i na izuzetno zavidnom nivou i da će se u narednom periodu raditi na intenziviranju saradnje pre svega u oblasti privrednog razvoja.\nOvo je bila prilika i da se predstave privredni potencijali grada Pančeva i aktivnosti koje lokalna samouprava preduzima u oblasti lokalnog ekonomskog razvoja, aktuelni projekti i skoro otvaranje industrijske poslovne zone „Sever“. Takođe, kada je u pitanju ekonomska saradnja, razgovarano je o predstojećem biznis forumu koji se planira u saradnji dve države i potencijalnom predstavljanju Pančeva zajedno sa ostalim lokalnim samoupravama Južnog Banata“, kazao je Saša Pavlov.\nGradonačelnik je izdvojio i projekte koji se odnose na kulturu i podršku koju Grad daje za udruženja i kulturno-umetnička društva, konkursno finansiranje i sufinansiranje projekata za nacionalne zajednice i podršku radu udruženja. Predstavio je i projekat koji je finansiran od strane Saveta Evrope, a u sklopu kojeg su stranice internet prezentacije grada Pančeva prevedene na slovački, kao i na ostale jezike nacionalnih manjina, i takođe prevedena najvažnija dokumenta za funkcionisanje lokalne samouprave.\nNa slici: razgovor je prošao u upoznavanju odnosa Grada Pančeva i slovačke nacionalne zajednice a razgovaralo se i o privrednoj saradnji (foto: Grad Pančevo)\nU Slovačkoj je trenutno više od 12 hiljada radnika iz Srbije, a oko dve trećine imaju info karticu, odnosno Potvrdu o slovačkom državljanstvu.\nNj.E. Dagmar Repčekova istakla je da joj je plan da u svom mandatu obiđe sva mesta u kojima živi slovačka nacionalna manjina, a ove godine Pančevo je prvo.\nMoram da istaknem da je slovačka nacionalna manjina u Pančevu u dobrim rukama, pogotovo kada vidim ove planove za razvoj. U naredne dve godine koliko ću biti u Srbiji hoću da radim na ekonomskoj saradnji, jer mislim da je to najbolji put da ljudi ostanu ovde, jer tu su njihovi koreni i tu treba da nastave da rade i žive sa svojim porodicama. U maju se u Bratislavi sastaje Međuvladina slovačko-srpska komisija za ekonomsku saradnju i tu će biti moguće da gradovi iz Srbije predstave svoje investicione potencijale, a mi ćemo se truditi da to budu baš gradovi u kojima živi slovačka nacionalna manjina. U oktobru planiramo da investitori dođu u Srbiju i zaista mislim da ćemo u narednih godinu dana uspeti da uradimo dosta na ovom planu u Srbiji, istakla je ambasadorka.\nNj.E. Dagmar Repčekova, u sklopu svoje posete posetila je i Maticu slovačku u Vojlovici.\nNa slici: sastanak ambasadorke Dagmar Repčekove s predstavnicima Matice slovačke u Vojlovici (foto: Dejan Valek)\nNakon toga, uveče će prisustvovati otvaranju izložbe pod nazivom „Moja slovačka priča“, autora Petra Dešića u Narodnom muzeju Pančeva.


Saradnja Univerziteta u Istočnom Sarajevu i Vikimedijine zajednice RS | Foča24 | informativni portal\nUniverzitet u Istočnom Sarajevu i Vikimedijina zajednice Republike Srpske potpisali su sporazum o saradnji sa ciljem organizovanja različitih oblika radionica, seminara, stručnih konferencija koje mogu biti korisne kako profesorima tako i studentima Univerziteta u Istočnom Sarajevu, saopšteno je iz Vikimedijine zajednice.\nRektor Univerziteta u Istočnom Sarajevu prof. dr Milan Kulić izrazio je zadovoljstvo što je Univerzitet u Istočnom Sarajevu jedan od pionira među visokoškolskim institucijama u Bosni i Hercegovini kada je u pitanju saradnja sa Vikimedijom Republike Srpske.\nOn je izrazio nadu da će saradnja sa Vikimedijom Republike Srpske doprinijeti popularizaciji Univerziteta u Istočnom Sarajevu i da će se, između ostalog, povećati vidljivost svih fakulteta koji funkcionišu u okviru ovog univerziteta na najvećoj svjetskoj enciklopediji – Vikipediji.\nPredsjednica Vikimedijine zajednice Republike Srpske Bojana Podgorica je izjavila da je potpisivanje sporazuma sa Univerzitetom u Istočnom Sarajevu još jedan od dokaza koji potvrđuju zrelost i ozbiljnost rada Vikimedijine zajednice Republike Srpske koja je počela sa radom 2015.godine.\nKoordinator obrazovnog programa Vikimedijine zajednice Republike Srpske Vuk Vučetić rekao je da potpisivanje sporazuma sa Unverzitetom u Istočnom Sarajevu predstavlja značajan dan za Vikimedijinu zajednicu Republike Srpske i izrazio nadu da će u narednom periodu biti organizovano niz radionica, seminara i stručnih konferencija na kojem će učešće uzeti studenti i profesori sa različitih fakulteta.\nVučetić, koji je i docent na Filozofskom fakultetu Univerziteta u Istočnom Sarajevu, je napomenuo da je jedan od ciljeva Vikimedijinog obrazovnog programa afirmacija Vikipedije i Vikipedijinih alata u svakodnevnom radu i nastavi.\nSaradnja će se odvijati u okvirima Edu Viki obrazovnog programa Vikimedijine zajednice Republike Srpske koji je pokrenut 2016. godine, a koji predstavlja program saradnje sa svim obrazovnim institucijama. Pored lokalnog, program je istovremeno i međunarodnog karaktera i odnosi se i na saradnju sa obrazovnim institucijama u zemljama u kojima postoje Vikimedijini ogranci.


Zavšen 9. Školski pozorišni festival u Lazarevcu - Galaxy Media\nProglašenjem pobednika i dodelom nagrada završen je 9. Školski pozorišni festival u Centru za kulturu Lazarevac. Na festivalu su učestvovale sve osnovne škole sa teritorije naše opštine, ali i gosti iz Lajkovca, Mladenovca i Novog Beograda. Stručni žiri od tri člana ocenjivao je ukupno osamnaest predstava u tri dana festivala.\nZa najbolju predstavu u kategoriji starijih razreda proglašena je “Svinjareva tajna“, OŠ Dule Karaklajić iz Lazarevca, drugo mesto pripalo je predstavi “Marko Kraljević i Musa Kesedžija”, škole “Diša Đurđević” iz Novog Medoševca, dok je treće mesto zauzela predstava “Pedagoška”, škole “Milorad Labudović Labud” iz Baroševca.\nU mlađoj kategoriji prvo mesto odnela je predstava osnovne škole “Knez Lazar” iz Lazarevca pod nazivom “Pobuna u biblioteci”, drugo mesto osvojila je predstava “Zvezdana i Uobražensko” OŠ “Mihajlo Mladenović Selja” iz Dudovice, a trećeplasirana bila je predstava “Lepotica i zver”, koju su izveli učenici OŠ “Milorad Labudović Labud” iz Baroševca.\nGlumac i predsednik žirija, Uglješa Spasojević, kazao je da je vrlo zadovoljan kvalitetom, ali zainteresovanošću učesnika na ovogodišnjem festivalu i dodao da su deca itekako talentovana za glumu i željna igre koju scena pruža.\nPored Spasojevića članovi žirija bile su Darinka Stanojević, kustos-istoričar umetnosti i Sandra Đurđević, predsednik Plesnog kluba ,,Kolus“ .\nOrganizatorka festivala, učiteljica Aleksandra Ljubojević, kazala je nakon zatvaranja festivala, da je žiri imao težak zadatak da od najboljih odabere najbolje. U svakoj predstavi bilo je mesta za poneku nagradu, bilo da je reč o scenskom pokretu, scenografiji, glumici ili glumcu, deca su bila vrlo uvžbana i precizna, te je zato dodeljeno puno nagrada, rekla je Ljubojević.\nOvaj festival svoj razvojni put započeo je kao dramska sekcija u OŠ “Knez Lazar” u Lazarevcu, a kako su i ostale škole bile zainteresovane, prerastao je u festival, koji traje već devet godina.\nFestival je organizovan u saradnji sa Centrom za kulturu Lazarevac, a podršku je pružila i Novobeogradska kulturna mreža. Po prvi put ove godine, na festivalu su učestvovale i škole van teritorije gradske opštine Lazarevac.


Dajte doprinos izboru medijskog sadržaja - Valjevo\nDajte doprinos izboru medijskog sadržaja\nPosted by: REDAKCIJA VALJEVSKA POSLA in Valjevo 25. November 2017.\tComments Off on Dajte doprinos izboru medijskog sadržaja\nNa zvaničnom sajtu Grada www.valjevo.rs mole se građani da uzmu učešće u anketi koju u okviru projekta “Informisan građanin=aktivan građanin” sprovodi Centar za ravnomerni regionalni razvoj (CenTrir). Podaci koji budu prikupljeni ovom anketom koristiće se za definisanje lokalnih medijskih tema od javnog interesa, koje treba da budu sufinansirane sredstvima gradskog budžeta u naredne dve godine.\nU tekstu pod naslovom “Informisanje u Valjevu” se između ostalog kaže. “Molimo vas da popunjavanjem ove ankete date svoj doprinos izboru medijskih sadržaja koji vas zaista interesuju, kako bi oni bili predmet izveštavanja od strane lokalnih medija tokom 2018. i 2019. godine”\nDat je i ovaj link – https://goo.gl/forms/LqlmUioh8td0xm8p2 – putem koga svaki sugrađanin može popuniti anketu i naznačiti koje 3 od ponuđenih tema su najznačajnije i o kojima bi lokalni mediji trebalo da izveštavaju tokom naredne dve godine?\nProjekat “Informisan građanin=aktivan građanin” realizuje se u okviru programa podrške “Kaži/traži šta te zanima”, koji izvode Nezavisno udruženje novinara Srbije, Balkanske istraživačke mreže i Fondacije “Slavko Ćuruvija”, a u okviru projekta “Javni novac za javni interes” koji finansira Evropska unija.\nValjevo Valjevo vesti Vesti\t2017-11-25\nPrevious: TRNAVAC: „Internacionalni umetnički studio je ustanova koja se bavi kulturom, a ne politikom i to su političari do sada razumeli”\nNext: Reporteri VAmateri: Vijorite se zastave naše


Poslednjih dana vlada velika panika među direktorima, funkcionerima, načelnicima, vozačima i službenicima Hidroelektrana na Trebišnjici, Termoelektrane Gacko, više javnih preduzeća i ustanova, ali i poslanika SNSD-a u Narodnoj skupštini Republike Srpske i Parlamentarnoj skupštini BiH. Naime, policija je nedavno u Trebinju privela i podnijela prijavu protiv jedne osobe, penzionisanog profesora likovnog vaspitanja R.P. iz Trebinja čije ime ne želim da objavim kako se sva kola ne bi na njemu slomila, jer je navodno uputio prijetnje direktoru RiTE Gacko Kozomari i falsifikovalo dokumenta. Policija mu je iznenadnim upadom u stan zaplijenila računar, bazu podataka i opremu za falsifikovanje, ali naravno nisu saopštili ključne detalje kako bi zaštitili lokalne moćnike i čelnike SNSD-a.\nNaime privedeni profesor je dugi niz godina prepravljao i izrađivao račune bivšim i sadašnjim funkcionerima HET-a, RiTE Gacko, Elektro-hercegovine ostalih javnih ustanova, preduzeća u elektro-energetskom sektoru, ali i načelnicima, vozačima, službenicima i poslanicima vladajuće stranke. Među „klijentima“ trebinjskog profesora ima i veoma zvučnih imena iz vrha politike i SNSD-a, čak i jedan ministar, a smatra se da su oni na ovaj način, falsifikujuću račune, fakture i dokumenta, oštetili državu za više stotina hiljada maraka. Zbog toga vlada velika panika u hercegovačkom SNSD-u, i na sve načine, preko svojih ljudi u policiji, želi se zataškati slučaj. Policija je prema našim saznanjima i izvršila pretres kako bi zaplineila računar i bazu podataka, i tako spriječila prevarenog profesora da eventualno o svemu obavjesti javnost.\nBeskrupulozni „snsdovci“ su otkriveni zato što trebinjskom profesoru nisu željeli da plate usluge po dogovoru, pa je on zbog toga uputio prijeteće pismo direktoru Kozomaru tražeći da mu plate obavljene usluge. Navodno među najvećim klijentima upravo su bivši direktori RiTE Gacko Milinko Milidrag i Srđan Milović. Policija je profesoru zaplijenila računar i opremu, tako da posjeduje sve podatke o kriminalcima iz SNSD-a koji su uz sve pljačke i tendere, koristili i falsifikovane račune i fakture kako bi oštetili državu. Računi su dosezali čak iz Londona, Beča, Pariza i svih ostalih dijelova Evrope i svijeta, pa se po tome može spoznati obim prevare. Najveći račun navodno je iz pariza i iznosi čak 9 000 maraka, a dopisali su ga bivši čelnici Elektroprivrede Republike Srpske.\nZanimljivo je da se trebinjska policija pohvalila kako je efikasno rasvijetlila bezazlene i smiješne prijetnje direktoru RiTE Gacko Kozomari, iako svako ko poznaje pomenutog profesora zna da se radi o starijoj, mirnoj i bezazlenoj osobi koja fizički nikoga ne može da ugrozi, ali nije saopštila da je tom prilikom otkrila veliku prevaru i falsifikate u kojima je učestvovao sam krem trebinjskog i hercegovačkog SNSD-a.\nVrijeme će pokazati da li je načelnik Policijske uprave Trebinje Laketa policijski vojnik koji će amnestirati svoje mentore i saradnike iz SNSD-a, uništiti i sakriti dokumentaciju o falsifikovanim računima i velikim zloupotrebama, ili će rezultate istrage predočiti javnosti i podnijeti prijave protiv desetine fukncionera SNSD-a. Nažalost MUP Srpske je pretvoren u partijsku policiju koja ima zadatak da brani režim a ne narod, i zbog toga će policija nastojati da se sve slomi preko leđa trebinjskog profesora, koji je bio samo servis lokalnim moćnicima koji su glavni krivci.\nProfesor je prema našim saznanjima sačuvao podatke i vrlo je nezgodan svjedok mnogih prevara i mutnih radnji lokalnih moćnika u Trebinju, i zbog toga će se ovaj slučaj vjerovatno zataškati i završiti uslovnom osudom zbog prijetnji. Ipak, sigurno je da će kad-tad istina i svi detalji biti saopšteni javnosti, a da će krivce kad-tad stići ruka pravde.


Promenljiv broj Interpolovih poternica\nBEOGRAD - Na teritoriji Srbije u poslednjih godinu dana uhapšeno je 28 inostranih državljana za kojima je bila raspisana međunarodna poternica, dok je prema poternicama Interpol policije za Srbiju i Crnu Goru u istom periodu slobode lišeno oko 50 lica, koji su potom izručeni našoj zemlji. Broj kriminalaca iz Srbije u inostranstvu je daleko veći od broja inostranih begunaca koji utočište traže u Srbiji, rekao je šef Interpola za SCG Miloš Oparnica i dodao da stoga statistika nije realan pokazatelj uspešnosti rada srpske policije. Prema njegovim rečima, Interpol policija SCG svake godine raspiše oko 100 novih poternica na osnovu zahteva domaćih sudova, pa je broj tih poternica promenljiv i kreće se između 350 i 400. Od 28 uhapšenih prestupnika, dva su lišena slobode na osnovu poternica američkih službi, jedno je tražila španska policija, dok su ostali uglavnom bili državljani zemalja u okruženju - Bugarske, Rumunije, Albanije, Makedonije, Bosne i Hercegovine i Hrvatske.\nObjašnjavajući tehniku i metodologiju rada Interpola, Oparnica je rekao da se za brzo raspisivanje poternice primenjuje takozvani difuzni način "on lajn" sistemom prema svim zemljama. Takva poternica sadrži kompletan obrazac sa otiscima prstiju i slike lica koje se traži.\n- Popunjavanje formulara na veb-sajtu i njihovim upućivanjem Generalnom sekretarijatu Interpola u Lionu predstavlja drugi način raspisivanja poternice, koji svakom ovlašćenom licu omogućava da do podataka o traženom licu dođe pretraživanjem baze - rekao je Oparnica i dodao da slanje dokumentacije u koverti "polako izlazi iz upotrebe".\nPoternice koje se raspisuju preko veb-sajta su u gornjem desnom ćošku obeležene bojama kako bi se međusobno razlikovale, objasnio je Oparnica, dodavši da samo crveno obeležene imaju "snagu naloga za hapšenje".\n- U svetu je na snazi oko 20.000 takvih poternica i one se raspisuju isključivo po zahtevu suda - rekao je on i naveo da plava poternica ima snagu upozorenja drugoj državi da preduzme pojačani nadzor ili preventivnu kontrolu nad nekim licem.\nPripadnici rečne policije od početka godine spasli živote osam samoubica\nSaslušan Marko Blagojević, osumnjičeni za ubistvo u Žarkovu\nUbio zbog dugova, pa pobegao u Srbiju


Jacenjuk posle ostavke razgovarao s Bajdenom - Sputnjik Srbija\n09:22 22 Oktobar 2020\n22:00 10.04.2016 (osveženo 22:06 10.04.2016) Preuzmite kraći link\nBajden i Jacenjuk su naglasili da su to „promene koje moraju biti nepovratne“ i da je nastavak napretka važan za obezbeđenje napredne budućnosti za narod Ukrajine, navela je Bela kuća u saopštenju, preneo je Rojters.\nUkrajinski premijer Arsenij Jacenjuk ponudio je ranije danas ostavku koju će zvanično podneti parlamentu u utorak.\n„Doneo sam odluku da podnesem ostavku na mesto premijera Ukrajine. U utorak 12. aprila podneću ostavku parlamentu“, rekao je Jacenjuk u jednoj televizijskoj emisiji.\n„Moja odluka zasnovana je na nekoliko razloga: veštački izazvana politička kriza u vladi, želja da se smeni jedna osoba zaslepila je političare i paralisala njihovu volju da donesu prave promene zemlji“, rekao je Jacenjuk.\nOn je rekao da je njegova partija posvećena koaliciji i sugerisao podršku Vladimiru Grojsmanu, predsedniku parlamenta i bliskom saradniku predsednika Petra Porošenka za mesto premijera.\n„Ne možemo da dozvolimo destabilizaciju izvršne vlasti tokom rata, a to bi bilo neizbežno ako posle ove ostavke ne bi odmah bila izabrana nova vlada Ukrajine“, rekao je on.\nOn je naveo da je poslanički klub bloka predsednika Petra Porošenka nominovao Vladimira Grojsmana za mesto premijera i da se on tome ne protivi.\nostavka, Vlada Ukrajine, Džozef Bajden, Arsenij Jacenjuk, Ukrajina


ćemo Archives | olovka.info\nNaslovna\tTags\tPostovi označeni sa "ćemo"\nPomno ćemo pratiti Žandarmeriju RS\nSARAJEVO – Ambasada SAD saopštila je danas da će nastaviti pomno da prati Žandarmeriju Republike Srpske i sve druge nove policijske strukture u BiH da bi obezbijedili da one djeluju konzistentno, u skladu s postavljenim ciljevima.\nTo je saopšteno sarajevskom portalu Avaz.ba iz Ambasade SAD, a nakon što je u Centru za obuku u Zalužanima, kod Banjaluke, ranije danas postrojena nova organizaciona jedinica Ministarstva unutrašnjih poslova RS – Jedinica žandarmerije.\nU saopštenju Ambasade SAD se navodi da oni ulažu milione dolara u BiH da bi dale podršku nemilitarizovanim policijskim agencijama čija je odgovornost, prije svega, zaštita interesa građana.\n“I dalje ćemo odgovoran rad policije, čija je misija isključivo civilna, smatrati prioritetom za cijelu BiH. Policijske snage u BiH moraju biti profesionalne, odgovorne, koordinirane i interoperabilne s drugim agencijama za sprovođenje zakona radi suočavanja sa zajedničkim prijetnjama, zaštite interesa građana i očuvanja stabilnosti BiH”, naveli su iz Ambasade SAD.


Tramp: Odnosi sa Rusijom veoma dobri - Sputnjik Srbija\n19:37 03 Jul 2020\nTramp: Odnosi sa Rusijom veoma dobri\n07:23 04.11.2019 (osveženo 09:13 04.11.2019) Preuzmite kraći link\nPredsednik Sjedinjenih Američkih Država Donald Tramp izjavio je da ima „veoma dobre“ odnose sa Rusijom.\nTramp je u razgovoru sa novinarima u Beloj kući rekao da su njegovi odnosi sa Ukrajinom i Kinom takođe veoma dobri.\n„Ljudi ne shvataju, ja mogu dobro da se slažem (sa drugim zemljama)“, istakao je Tramp.\nOn je dodao da je njegova podrška Ukrajini takođe veoma dobra.\nRanije je ruski ambasador u Sjedinjenim Američkim Državama Anatolij Antonov izjavio da je Tramp ispunio sva obećanja iz svoje predizborne kampanje, osim obećanja o poboljšanju odnosa sa Rusijom i pozvao da se potpuno pozabavi time.\nSAD, odnosi, Donald Tramp


Održana sedma sednica Severobanatskog upravnog okruga – Kikinda Online News – Kikinda Online News\nU prostorijama Severobanatskog upravnog okruga danas je održana sedma sednica Saveta upravnog okruga. Teme sednice bile su analize popunjenosti kapaciteta vrtića i potrebe izgradnje novih vrtića, predstavljen je i projekat ,,Jednosmenski rad” gde se utvrđivala spremnost lokalnih samouprava za uključivanje novih obrazovnih institucija u projekat, kao i predlozi osnovnih škola za projekat desegracije u obrazovanju. Pored predstavnika svih šest lokalnih samouprava sednici je prisustvovala i Snežana Vlačić Oluški, načelnica zrenjaninske Školske uprave.\n-,, Definitivno jedna od vrlo važnih tema za Ministarstvo poslednjih godinu dana je obogaćeni projekat ,,Jednosmenski rad” koji nam je jako važan i koji je izazvao odlične reakcije kako nastavnika, tako i učenika i roditelja. Mi smo jedna od Školskih uprava za region čitavog Banata koja ima najviše škola u samom projektu, to je 26 škola, a od toga 9 škola u severnom Banatu, i to su škole u Novom Kneževcu, Adi, Molu, Trešnjevcu, Opština Kanjiža, Čoki, Padeju, Nakovu, Mokrinu, Banatsko Veliko Selo i Novi Kozarci. Jedna od obaveza savetnika jeste da prati realizaciju ovog projekta i mi smo proteklih dve, tri nedelje na terenu sve vreme gde želimo da vidimo da li je projekat koji smo zamislili na nivou i da li su to efekti koje mi i očekujemo” – rekla je Vlačić Oluški.\n-,, Kod nas u opštini Novi Kneževac imamo jednu centralnu školu,a u selima su njeni ogranci. U Srspskom Krsturu počeo je jednosmenski rad u jednom odeljenju, za sada su pozitivna iskustva i to je ogledno odeljenje, da vidimo kako će to funkcionisati dalje. Mislim da su i roditelji i deca vrlo zadovoljni, ali i osoblje škole. Jednosmesmenski rad obuhvata da deca prepodne samo idu u školu, a nakon toga imaju dalji boravak u školi. Dakle rade domaći, igraju se, imaju nove vannastavne aktivnosti, sport i raznim drugim aktivnostima obogaćeno je njihovo znanje. Prednost u odnosu na dvosmenski rad jeste što su sama deca angažovana dok su im roditelji zauzeti”– izjavila je Aleksandra Ranković, član veća u opštini Novi Kneževac za obrazovanje i kulturu.\n-,, U narednom periodu u planu su projekti renoviranja, izradnje novih vrtića što je neminovna potreba, a i krajnji cilj vaspitanja i obrazovanja u tom uzrastu veoma je bitan, pa su planovi lokalnih samouprava u narednom periodu da se spoje sa mogućnostima u budžetu. Jedna od tema sednice bila je i civilno-vojna saradnja koja je vrlo popularna i uspešno se realizuje, a to su kako tehničko-taktičke vežbe, tako veterinar na selu, lekar i vojni lekar na selu gde je cilj kako države, tako i vojske i svih njenih organa da se približe građanima. U narednom periodu praksa će biti da u saradnji sa vojskom pred kraj godine za naredni period gde će se ove aktivnosti obavljati na terenu uz ostale aktivnosti kako bi se vojska približila građanima Srbije i da se ompletni javni organi približe građanima” – izjavio je načelnik Severobanatskog upravnog okruga Nikola Lukač.\nDžudisti ,,Partizana” ostvarili nove rezultate na takmičenjima – Kikinda Online News\nTreća pobeda za MOK ,,Kikinda” – Kikinda Online News


U toku obuka za male proizvođače hrane životinjskog porekla - Pirot Plus Online\nU toku obuka za male proizvođače hrane životinjskog porekla\n10. septembar 2018. 12:00 Privreda Pirot Plus Online\nU organizaciji Privredne komore Srbije i Ministarstva poljoprivrede uz podršku Garada Pirota i Ugovorne okružne privredne komore Pirot počela je obuka o primeni Pravilnika o malim količinama primarnih proizvoda od mleka i mesa. S obzirom na značaj predavanja obuci, koja se realizuje danas i sutra, odazvao se, relativno, veliki broj vlasnika registrovanih poljoprivrednih gazdinstava, proizvodjača peglane kobasice i ugostitelja.\nSekretar za stočarstvo i preradu stočarskih proizvoda u Privrednoj komori Srbije, Nenad Budimović, smatra da je obuka od izuzetnog značaja pre svega što je ovo prilika da se mali proizvodjači direktno upoznaju sa novim Pravilnikom, ali i da dobiju uverenje o završenoj obuci koja će biti od koristi prilikom prodaje svojih proizvoda i kontroli od strane inspektora.\nPredsednik Ugovorne okružne privrene komore Pirot, dr Dragan Kostić, kaže da je seminar ili obuka jedna od planiranih aktivnosti Komore sa ciljem edukacije malih proizvodjača kojima Pravilnik o malim količinama primarnih proizvoda pruža više slobode prilikom proizvodnje i plasmana proizvoda.\nMarija Tošić, jedan od polaznika obuke, smatra da je veoma važno da se mali proizvodjači mogu direktno upoznati sa važećim propisima. Informacije sa interneta su svakako korisne, kaže Tošićeva, ali živa reč, pogotovo za poljoprivrednike je prijemčivija.\nUO Komora Pirot


Izvori: Bajden traži produženje sporazuma o nuklearnom naoružanju sa Rusijom – RTV SUNCE Arandjelovac\nRukometašice Bekamenta Bukovičke dočekuju ekipu Vrbasa\nHumanitarni štand udruženje građana “Svici u mraku”\nKoronavirus potvrđen kod još 3.866 građana Srbije od testiranih 15.769 uzoraka\nU Srbiji u poslednja 24 sata 4.056 zaraženih i 16 preminulih\nHome » Svet » Izvori: Bajden traži produženje sporazuma o nuklearnom naoružanju sa Rusijom\nPredsednik SAD Džo Bajden tražiće da se sporazum sa Rusijom o kontroli nuklearnog naoružanja „Novi START“ produži za pet godina, prenosi agencija Rojters pozivajući se na neimenovani izvor upoznat sa situacijom.\nOdluka, koju je prvo objavio dnevnik Vašington post, morala je da bude brzo donesena zato što je sporazum, koji ogranačava broj strateških nuklearnih bojevih glava u SAD i Rusiji na po 1.550, isticao 5. februara.\nNeimenovani izvor naveo je da su članovi Kongresa obavešteni o Bajdenovoj odluci, koja će verovatno biti ozvaničena kasnije u četvrtak.\nUz smanjenje arsenala strateškog nuklearnog oružja na najniži nivo poslednjih više decenija, „Novi START“ takođe ograničava broj projektila koji se ispaljuju sa kopna i podmornica.\nKremlj je u sredu saopštio da i dalje podržava produženje novog sporazuma i da bi pozdravio napore Bajdenove administracije da se postigne dogovor o tom pitanju.\nStejt department i Nacionalni savet za bezbednost Bele kuće odbili su da komentarišu Bajdenovu odluku, prenosi Rojters.\nPrethodna: RTV Sunce – Igor Jurić , žrtvama je najteže\nSledeća: Valensija ponovo razočarala, samo bod protiv Osasune\nRTV Sunce – JKP Bukulja – blok tarife\nRTV Sunce – Saopštenje Saveza samostalnih sindikata Srbije\nRiznica svetitelja – nedelja 7.mart.2021\nKijanović završio nastup na EP u kvalifikacijama


Uskoro rekonstrukcija fabrike vode „Makiš 1“ | Energetski portal Srbije\nUskoro rekonstrukcija fabrike vode „Makiš 1“\n04.02. 2015 Srbija\nGradonačelik grada Beograda gospodin Siniša Mali 3. februara 2015. godine posetio je postrojenje „Makiš“ i ovom prilikom izjavio da će rekonstrukcija sve tri linije vode ovog postrojenja biti završena u narednih godinu i po dana. On je istakao da je rekonstrukcija fabrike vode „Makiš 2“ završena prošle godine, kao i da je u planu rekonstrukcija fabrike vode „Makiš 1“. Osim toga, naveo je i da je jedan od prioriteta u narednom periodu biti rekonstrukcija vodovodne mreže.\nDirektor JKP „Vodovod i kanalizacija“ gospodin Svetozar Veselinović podsetio je da je fabrika vode „Makiš 2“ počela sa probnim radom u septembru 2014. godine i da će probni rad biti završen za nedelju dana. On je dodao i da će nakon puštanja u pogon fabrike „Makiš 2“ započeti rekonstrukcija fabrike „Makiš 1“. Prema njegovim rečima, svaka od tri linije će biti posebno izvršena, zbog čega je i potrebno godinu i po dana za završetak projekta.\nPodsetimo, kapacitet fabrike vode „Makiš 2“ iznosi dve hiljade litara pijaće vode u sekundi, a upotrebljena je savremena tehnologija prečišćavanja vode uz pomoć UV reaktora i ugljen dioksida. Puštanjem u rad ovog postrojenja u Beogradu će se povećati kapaciteti pijaće vode za 20 odsto što će otkloniti problem sa snabdevanjem vode u narednih 20 godina. Radove na izgradnji ove fabrike izvodila je izraelska kompanija “Tahal Group” u saradnji sa slovenačkom kompanijom “Primorje”, a projekat je vredan oko 40 miliona evra.


Doktorka Radojević Škodrić objasnila: Ako ste primili 3. dozu kineske vakcine evo šta će se desiti sa vašim antitelima - Penzionisani\n16/09/2021 • 16:08\nDo sada je buster dozu primilo više od 60.000 građana, a glavno pitanje je koju vakcinu izabrati za treću i kolika su antitela\nVećina građana u Srbiji primila je kinesku vakcinu Sinofarm, a prve preporuke lekara bile su da se k dostupna je građanima Srbije od sredine avgusta. Do sada je buster dozu primilo više od 60.000 građana, a glavno pitanje je koju vakcinu izabrati za treću i kolika su antitela posle vakcinacije ako se kao treća doza uzme Fajzer. Međutim, neki su se ipak odlučili da i kao treću dozu uzmu kinesku vakcinu, a sada su objavljeni podaci o njenoj efikasnosti.\n– Nakon treće doze Sinofarma osobama do 65 godine nivo antitela se povećava četiri puta, a kod osoba iznad 65 godina dva puta – ova informacija stoji zvanično na sajtu kineske agencije za lekove – rekla je danas je danas direktorka Republičkog fonda za zdravstveno osiguranje Sanja Radojević Škodrić.\n1 komentar na vest “Doktorka Radojević Škodrić objasnila: Ako ste primili 3. dozu kineske vakcine evo šta će se desiti sa vašim antitelima”\nSanja primicu trecu ako mi vi date!!!\nKARDIOLOZI UPOZORAVAJU: Ovo voće može da uništi…\nSKRIVENI SIMPTOMI DIJABETESA: Prolaze nezapaženo, a…


SUŠA TAMO DOLE! Da li se vagina "sužava" ako nemate seks? - Informer\nNiste imali seksualnu akciju neko duže vreme, ali da li to znači da vaša vagina postaje uža?\nmondo/Informer.rs 02. 01. 2017. 18:15\nVerovatno ste čuli za to da ako duže vreme niste imali seks, vagina će biti tesnija i zategnuće se, ali eksperti ističu da ovo nikako nije slučaj.\n- Mnogo ljudi pogrešno pretpostavlja da žene koje imaju ređe seks, imaju i 'uže' vagine, a da žene koje su seksualno aktivnije imaju 'opuštenije' vagine - ali ovo apsolutno nije tačno - rekla je ginekolog Dženifer Vajder.\n- Oni se šire i vraćaju u normalno stanje nakon svakog seksualnog odnosa i nakon porođaja - istakla je Vajder.\nS tim na umu, postoje dve situacije u životu kada vagina menja oblik na neko duže vreme.\n- Neke studije su pokazale da je vaginalnim mišićima potrebno i do šest meseci nakon trudnoće da se vrate u normalnu veličinu i oblik - objasnila je Vajder, ali je opet poenta da se vrate.\nDrugi put kada se vagina menja usled starenja.\n- Kako žene stari, nivoi hormona im opadaju, što znači da vaginalni zidovi postaju tanji i manje elastični, pa se mišići mogu opustiti. Dobra vest je da se ovo može rešiti uz pomoć Kegelovih vežbi, bez obzira na to koliko žena ima godina.\nZaključak: Ako imate osećaj da je vaša vagina uža toko seksa, to nije zbog toga što niste imali seks duže vreme.\n- Verovatnije je da niste dovoljno uzbuđeni i da vam je potrebno više predigre - istakla je Vajder.\nŠTA SVE ŠIRI VAGINU?...\nGINEKOLOG SAVETUJE ŽENE: Ako...\nnije tacno zena kad ima vise partnera vagina je ko vaicak siroka nemoze niko vrati u normalu a kad ima jednog partnera onda je normalno nema veze sa starenjem ni poradajom VARANJE JE PROBLEM.


BRIGADNA GENERALICA PAMELA L. MCGAHA NA ČELU NATO ŠTABA SARAJEVO\nObjavljeno: 07. Dec 2021. 12:12:52\n"To su uvijek prilike za promišljanje i nude mogućnost da vidimo šta smo postigli radeći zajedno ka zajedničkom cilju", rekao je Burke.\nDodao je kako je NATO štab Sarajevo dio širih nastojanja te da od 2004. godine Savez pruža podršku EUFOR-u preko ovog štaba u skladu s aranžmanom "Berlin plus".\n"Do današnjeg dana naše blisko partnerstvo tvori vojnu komponentu šireg međunarodnog tima koji radi na postizanju ciljeva koji su nam zajednički sa ciljevima ljudi u BiH: izgradnja održivih sposobnosti institucija u BIH na putu ove države ka evropskim i euroatlantskim integracijama", rekao je Burke.\n"Posao koji je on uradio pomogao je da se dođe do institucionalnog odobrenja na nivou države za Komisiju za saradnju s NATO-om u BiH , čime je obezbijeđen ključni mehanizam za razmatranje nacrta Programa reformi za 2021. kao tehničkog instrumenta, što i jeste, a ne mjesta za vođenje političkih borbi po cijenu nastavka euroatlanskih integracija ove zemlje", rekao je Burke.\n"Uz sve pozitivne aspekte, ne može se poreći ni da smo sa svih strana čuli retoriku koja u najboljem slučaju nije korisna, a u najgorem slučaju ugrožava budućnost i ekonomsku sigurnost građana BiH širom zemlje", rekao je Folkestad.\n"NATO je ove godine imao veliku čast da bude vaš partner u zajedničkim nastojanjima koja ne mogu opisati drugim riječima nego kao historijski i plemenit put da se građanima BiH pruži pomoć u interesu boljitka", rekao je Folkestad.\n"U svakom slučaju, NATO je uz vas, pružajući podršku i partnerstvo", rekao je Folkestad.\n"NATO snage su bile katalizator tog mira, ali stabilnost koja je uslijedila, postignuta je kroz saradnju i kompromis političkih lidera u BiH", podsjetila je McGaha koja je dodala kako tada nije mogla ni zamisliti da će jednog dana biti visoka vojna predstavnica NATO-a.\n"Izuzetan je uspjeh da je u tako kratkom vremenu bilo moguće izgraditi tako respektabilnu instituciju kakve su jedinstvene Oružane snage BiH i svako ko je imao udjela u tome treba biti vrlo ponosan. Posebno svi oni koji su bili na službi u OS BiH tokom svih ovih važnih godina transformacije", smatra McGaha.


Objavljeno u kategoriji Svijet na 06.12.2018 13:22:58\nBRISEL, (Patria) - Ministri finansija 27 zemalja članica EU postigli su dogovor o reformi eurozone. Međutim, prijedlog reforme prilično je razvodnjen u odnosu na prvobitne ambicije, piše Euractiv.\nDogovor je postignut nakon punih 18 sati pregovora, a morat će još potvrditi čelnici država članica na samitu 13. i 14. decembra.\n- Dogovorili smo sveobuhvatni paket daljnjeg jačanja Evropske monetarne unije (EMU). To uključuje daljnji razvoj instrumenata i uloge Evropskog stabilizacijskog mehanizma (EMU), operacionalizaciju zaštitnog mehanizma za jedinstveni fond za sanaciju banaka (SRF) i moguće instrumente za konkurentnost, konvergenciju i stabilizaciju EMU-a, koji će ojačati otpornost eurozone - objavljeno je nakon sastanka.\n"Postigli smo dobar rezultat. Reforma eurozone napreduje odlučnim koracima", izjavio je njemački ministar finansija Olaf Scholz.\nFrancuski ministar finansija Bruno Le Maire je kazao kako je ovo važna etapa koja će znatno ojačati eurozonu.\nVeć nekoliko mjeseci vodila se rasprava o francuskom prijedlogu da se uspostavi neka vrsta budžeta eurozone, iz kojeg bi zemlje članice eurozone mogle dobiti pomoć u slučaju privrednih poteškoća. To je jedan od glavnih elemenata vizije buduće Evropske unije koju je iznio francuski predsjednik Emmanuel Macron, prenosi Hina.\nMeđutim, postignuti dogovor dosta je daleko od te ideje jer se ne spominje pomoć u slučaju nepredviđenih ekonomskih poteškoća.Francuska je predlagala da budžet eurozone treba imati stabilizirajuću ulogu u slučajevima kada neka članica eurozone upadne u nepredviđene i neočekivane poteškoće zbog događaja na koje ne može utjecati. Naprimjer, Irska bi se mogla naći u takvoj situaciju u slučaju da do izlaska Ujedinjenog Kraljevstva iz EU dođe bez prethodno usvojenog sporazuma.\nTakav prijedlog nailazi na veliki otpor Holandije i više zemalja sa sjevera Evrope.\nDruga stvar oko koje zapinje napredak u daljnjem produbljivanju eurozone je dovršetak bankarske unije. Njemačka se i dalje protivi zajedničkom evropskom sistemu garancija za štedne pologe u bankama. Njemačka se pribojava da bi se novac njezinih štediša i banaka mogao koristiti za spašavanje neodgovornih banaka u zemljama na jugu Evrope. Ministri su se dogovorili da će o tome ponovno raspravljati u junu sljedeće godine.\nS druge strane, postignut je dogovor o širenju odgovornosti Evropskog stabilizacijskog mehanizma, koji je uspostavljen radi pomoći zemljama eurozone koje upadnu u velike dužničke probleme. Ministri su se dogovorili da ESM dobije novu funkciju, to jest da može intervenirati u slučaju bankrota neke velike banke koja ima sistemski karakter za cijelu eurozonu.


GRAD NOVI SAD DOBITNIK REGIONALNOG SERTIFIKATA O POVOLJNOM POSLOVNOM OKRUŽENJU – Gradska uprava za privredu\nUz podršku Nemačke razvojne saradnje i Evropske investicione banke, a u okviru svečane Skupštine NALED-a, koja je održana u utorak, 24. aprila u Beogradu, uručeni su regionalni BFC SEE sertifikati za gradove i opštine po meri privrede i najavljena je inicijativa za uspostavljanje institucionalne platforme za povoljno poslovno okruženje.\nTom prilikom, ministri država regiona uručili su 17 sertifikata lokalnim samoupravama koje su u prethodnih godinu dana, kroz proces sertifikacije uspešno usvojile planove reformi i smernice programa za kreiranje dobre poslovne klime. Među dobitnicima je 11 lokalnih samouprava iz Bosne i Hercegovine, četiri iz Srbije (Novi Sad, Leskovac, Sombor i Ruma), jedna iz Makedonije i jedna iz Hrvatske. U ime Grada Novog Sada sertifikat je primio zamenik gradonačelnika Srđan Kružević.\nBFC SEE program sprovodi se od 2012. Godine, i dosada se u proces sertifikacije uključilo oko 100 gradova i opština iz pet zemalja od kojih su 44 lokalne samouprave ispunile uslove za sticanje sertifikata koji privredi i investitorima predstavlja pečat kvaliteta i dokaz da će u ovim sredinama naći predvidivo poslovno okruženje u skladu s najvišim međunarodnim standardima, efikasne procedure, kvalitetne baze podataka i pouzdane usluge. Prema podacima NALED-a, više od tri miliona građana i 150 000 privrednih društava u sertifikovanim gradovima i opštinama danas koristi efikasne servise lokalne administracije. Uslovi za poslovanje u ovim sredinama kvalitetniji su u proseku za 76%. Takođe, 40% sertifikovanih gradova i opština iz regiona našlo se na listi „Financial times“ kao najbolje investicione destinacije u Evropi.\nNa skupu pod nazivom „Zajedno za konkuretniji region“, kojem je prisustvovala Predsednica Vlade Srbije Ana Brnabić ocenjeno je da zemlje jugoistočne Evrope mogu da ponude dobra sistemska rešenja za unapređenje uslova za poslovanje i da im je potrebna zajednička platforma koja će voditi proces prenošenja uspešnih ekonomskih reformi među članicama.\nNovi Sad, 26. april 2018. godine


Izrael isplatio Palestinskoj upravi dug od preko milijardu dolara\nBeta 2. decembra 2020. 12:45\nIzrael je isplatio Palestinskoj upravi dug od preko milijardu dolara, objavio je danas na Tviteru palestinski ministar za civilne poslove Husein al Šeik nekoliko nedelja posle obnove saradnje izmedju dve strane.\nKako je navedeno, Vlada Izraela je isplatila sve što duguje Palestinskoj upravi, tačno 3.768 milijardi šekela (1,15 milijardi dolara, 950 miliona evra).\nPalestinski ministar je aludirao na poreze i carine koje jevrejska država ubira u ime Palestinske uprave.\nTaj novac nije isplaćivan od prekida saradnje u maju.\nPočetkom ove nedelje jedan neimenovani izraelski zvaničnik rekao je Frans presu da je „bezbednosni kabinet odobrio transfer novca Palestinskoj upravi“, ali nije pominjao koju sumu.\nMinistarka: Prve doze u CG u februaru, imaćemo 3 vakcine\nBajden: Ekonomska kriza se produbljuje u SAD, potrebna akcija\nŽupanija zapadnohercegovačka prva do vakcine u BiH\nOtvaraju se restorani, barovi i kafići u Bukureštu\nPalestinski premijer Mohamed Štajeh rekao je u ponedeljak da Palestinci imaju pravo na taj novac koji bi trebalo da podstakne palestinsku ekonomiju jer se suočila s ozbiljnom krizom budžeta.\nPalestinska uprava je morala da smanji plate javnih službenika jer je bila lišena transfera novca od poreza u vreme usporavanja ekonomije zbog pandemije korona virusa.\nPalestinski predsednik Mahmud Abas je u maju odobrio okončanje bezbednosne saradnje s Izraelom zbog izraelskog plana, koji je sada supendovan, o aneksiji delova Zapadne obale teritorije, okupirane u ratu 1967. godine.\nBajden: Ekonomska kriza se produbljuje u SAD, potrebna…\nViše od 100 pripadnika Nacionalne grade pozitivno na kovid\nBil Gejts primio vakcinu protiv korona virusa\n- Muharema napustila žena i ostavila ga bez dinara!\n- Blago njemu, i moja je mene ostavila bez dinara, ali je još uvek tu.


Zahvalnica “Trajala” Zoranu Djordjeviću, ministru rada – GRAD Kruševac\nNaslovna » Društvo » Zahvalnica “Trajala” Zoranu Djordjeviću, ministru rada\nGeneralni direktor “Trajal korporacije”, Miloš Nenezić, uručio je ministru rada, zapošljavanja i socijalne politike, Zoranu Djorjdeviću zahvalnicu tog preduzeća.\nZahvalnica je dodeljena, kako je rekao Miloš Nenezić, generalni direktor “Trajala”, zbog podrške koju je to preduzeće imalo od Djordjevića dok je bio ministar odbrane, koja se nastavlja i sada kada je na čelu drugog ministarstva.\nNenezić je tokom kraćeg sastanka održanog u Trajalu ministra Đorđevića podsetio na istorijat i uspone i padove u poslovanju tog preduzeća. On je naglasio i da je 2016. godina u Trajalu, prvi put posle deset godina, završena pozitivnim poslovnim rezultatima, te da je fabrici veliku podršku u revitalizaciji posle katastrofalnih posledica privatizacije pružila Vlada Srbije.\nMinistar Djordjević je, inače, danas u Kruševcu boravio povodom predstavljanja rezultata Vlade Srbije u prvih sto dana rada.\nGeneralni direktor “Trajal korporacije”, Miloš Nenezić, uručio je ministru rada, zapošljavanja i socijalne politike, Zoranu Djorjdeviću zahvalnicu tog preduzeća. Zahvalnica je dodeljena, kako je rekao Miloš Nenezić, generalni direktor “Trajala”, zbog podrške koju je to preduzeće imalo od Djordjevića dok je bio ministar odbrane, koja se nastavlja i sada kada je na čelu drugog ministarstva. Nenezić je tokom kraćeg sastanka održanog u Trajalu ministra Đorđevića podsetio na istorijat i uspone i padove u poslovanju tog preduzeća. On je naglasio i da je 2016. godina u Trajalu, prvi put posle deset godina, završena pozitivnim poslovnim rezultatima, te da je fabrici veliku…\nministar rada muliš nenezić trajal zahvalnica zoran đorđević\t2017-10-14\nTag : ministar rada muliš nenezić trajal zahvalnica zoran đorđević\nPrethodni : Zorana Mihajlović u Kruševcu: Ugovor o Moravskom koridoru do sredine 2018\nSledeći : Preminuo Desimir Jevtić\n13. aprila 2021., 03:25


U BG stižu još dva aviona: Opremu kupila Srbija, prevoz plaća EU - Bizlife.rs\nNa aerodrom „Nikola Tesla“ danas su sletela još dva aviona, koji prevoze medicinsku opremu i materijal koju je Srbija obezbedila za borbu protiv pandemije KOVID-19.\nEvropska unija u potpunosti finansira troškove letova kao deo paketa od 15 miliona evra pomoći u hitnim situacijama kako bi se Srbiji pomoglo u borbi protiv KOVID-19.\n„Čitav svet bori se protiv KOVID-19 i ovo su teška vremena koja zahtevaju veliku solidarnost. Sa Srbijom svakodnevno sarađujemo na zaštiti zdravlja njenih građana i pružanju podrške. Sa današnja dva, imamo ukupno četiri teretna aviona do sada čije transportne troškove finansira EU, a koji donose važan medicinski materijal za pomoć Srbiji u borbi protiv KOVID-19. Očekuje se da će još teretnih aviona doći u narednih nekoliko dana. Ova podrška deo je 93 miliona evra finansijskog paketa za Srbiju, koji je komesar Varheji najavio prošle nedelje“, kaže šef Delegacije Evropske unije u Srbiji, ambasador Sem Fabrici.\neu Srbija koronavirus


Matijašević: "U Zvezdu možda od leta" - Sportske.net\nMatijašević: "U Zvezdu možda od leta"\nSportski direktor Napretka iz Kruševca Vladimir Matijašević odbacio je mogućnost dolaska na istu poziciju u Crvenu zvezdu u pauzi između dva šampionata.\nFudbalski klub Crvena zvezda neće imenovati Vladimira Matijaševića za novog sportskog direktora kluba u tekućoj pauzi između dva dela šampionata.\nTo je za "Novosti" potvrdio lično sportski direktor Napretka koji tvrdi da nema smisla plasirati informaciju o njegovom angažovanju u Zvezdi u trenutku kada se prelazni rok završava a samim tim i posao koji je bio rezervisan nekog iz njegove "struke".\n"Zaista ne znam u čijem je interesu da se plasiraju takve informacije. Razumeo bih da se pominje pet-šest imena mogućih kandidata pa da tu neko uvrsti i mene. Ali ovako, pogotovo sad kada je prelazni rok pri kraju, a Zvezda već završava ono što je želela, ne vidim svrhu svega. Bavim se Napretkom i sasvim sam posvećen svom poslu" istakao je sportski direktor "Čarapana".\nKao bivši fudbaler Crvene zvezde Matijašević ipak nije želeo da odbaci mogućnost da, eventualno, narednog leta sedne za sto sa čelnicima kluba ukoliko ga žele u klubu.\n"Informacija o mom dolasku ima smisla jedino ako možda u Zvezdi prave plan za leto. Ne isključujem mogućnost da se tada nešto desi ako me budu pozvali. Ipak sam i igrao za Zvezdu i od malih nogu bio navijač kluba. Ali, ponavljam, do sada ni sa kim iz Zvezde nisam razgovarao o tome" poručio je Vladimir Matijašević.\nZvezda je bez sportskog direktora ostala po završetku jesenjeg dela sezone kada je igrački kadar javno isprozivao Zorana Stojadinovića i tražio da napusti klub.


Centrir - Završena edukacija pružalaca usluga u oblasti turizma sa teritorije opštine Beočin\nIzvođenjem druge studijske posete zlatiborskim selima i TO Zlatibor završena je desetomesečna obuka 15 beočinskih domaćinstava za pružanje usluga u ruralnom turizmu. Učesnici su pohađali tri seminara, koje su održali stručnjaci za seoski turizam iz opštine Čajetina i Turističke organizacije opštine Gornji Milanovac i učestvovali u četiri studijske posete ovim partnetskim opštinama, gde su imali priliku da se neposredno susretnu sa domaćinima i upozanju sa smeštajnim kapacitetima i drugom turističkom ponudom zlatiborskog i rudničko-takovskog kraja.\nU trećoj sedmici juna beočinci su po drugi put posetili Turističku organizaciju Zlatibor, koja je pripremila trodnevni program obilaska seoskih domaćinstava, znamenitosti i drugih turističkih kapaciteta. Program je predvideo posetu domaćinstvima koja se aktivno bave seoskim turizmom u selima Mušvete i Jablanica, fabrici mesa po tradicionalnoj dalmatinskoj recepturi, Mokroj gori, Drvengradu, vožnju Šarganskom osmicom i žičarom na Torniku. Učesnici su imali prilike da razmene iskustva sa zlatiborskim domaćinima oko ponude koju pružaju gostima, predloga za aktivan odmor na selu i promocije smeštajnih kapaciteta.\nStudijska poseta je organizovana u sklopu aktivnosti na projektu „Beočin-nova vizija turističke destinacije! Stvaranje preduslova za razvoj ruralnog turizma u opštini Beočin“, koji opština Beočin sprovodi sa partnerima - opštinom Čajetina, TO opštine G. Milanovac i Centrom za ravnomerni regionalni razvoj-CenTriR, zahvaljujući podršci Evropske unije i programu Exchange 3.


Naknada za porodiljsko odsustvo ne može biti manja od minimalne zarade utvrđene na dan otpočinjanja tog odsustva, saopštilo je Ministarstvo za brigu o porodici i demografiju.\nTo je predviđeno juče usvojenim izmenama i dopunama Zakona o finansijskoj podršci porodici s decom, čiji predlagač je Ministarstvo za brigu o porodici i demografiju.\nPoslanici su usvojili i predlog da ovaj zakon, zbog posebnog društvenog interesa, na snagu stupi danom objavljivanja u Službenom glasniku, a ne osam dana po njegovom objavljivanju kako je to uobičajeno.\nMinistar za brigu o porodici i demografiju Radomir Ratko Dmitrović je pre usvajanja Zakona rekao da su u pitanju značajna finansijska izdvajanja i da se nada da će ona vremenom rasti.\n“Za povećanje stope nataliteta finansijska podrška je bitna, ali ne i presudna. Potvrdu za to vidimo u mnogo bogatijim zemljama Evrope, gde je stopa rodnosti neznatno veća u odnosu na tu stopu u Srbiji”, rekao je Dmitrović.\nDodao je da je tako govori podatak da u Srbiji i celoj Evropi najviše dece imaju porodice sa vrlo skromnim primanjima, dok izuzetno imućne, bogate i ekstremno bogate porodice imaju po jedno, eventualno dvoje dece.\nZakon će, kako se navodi olakšati postupak ostvarivanja prava na materijalnu podršku porodici, broj korisnika biće proširen, a mnoge žene će po prvi put ostvariti naknade po osnovu rođenja deteta.\nSvaka zaposlena žena za vreme porodiljskog odsustva, koje traje 28 dana pre njegovog otpočinjanja, a izuzetno po nalazu lekara 45 dana pre termina za porođaj do tri meseca života deteta, ostvaruje naknadu zarade za vreme porodiljskog odsustva, koja ne može biti manja od minimalne zarade utvrđene na dan otpočinjanja odsustva.\nUslov je da ima makar jednu evidentiranu osnovicu na koje su plaćeni doprinosi na zaradu.\nZa ostvarivanje ovog prava, bilo je potrebno najmanje šest osnovica na koje su uplaćeni doprinosi na zarade.\nIzmene se odnose i na zaposlene majke koje imaju bolesno dete, za koje je nadležna komisija odobrila korišćenje odsustva sa rada radi posebne nege deteta.\nOne će moći da koriste naknadu zarade uz dodatak koji im pripada i po osnovu prava za pomoć i negu drugog lica za dete.\nPravo na posebnu negu deteta može da traje do pete godine života deteta.\nNovim odredbama u povoljnijem položaju su i žene poljoprivredne osiguranice koje mogu da ostvare pravo na ostale naknade po osnovu rođenja, nege i posebne nege deteta.\nNjima će se za obračun naknade uzimati osnovice na koje su plaćeni doprinosi za penzijsko i invalidsko osiguranje u 18 meseci koji prethode rođenju deteta.\nTa odredba imaće retroaktivno dejstvo od 8. maja 2021. godine.\nFoto: Beta, BIZLife\nminimalna zarada/Ministarstvo za brigu o porodici/porodiljsko odsustvo/Zakon o finansijskoj podršci porodici s decom\nOd danas TAKSE SKUPLJE i za 500 RSD – šta sve poskupljuje i za koliko?\nIlija Šetka, Banjalučka pivara: “Najviše volim da delim bonuse”\n“Delta soj je toliko zarazan da se niko ne može sakriti”


Sirijski pobunjenici u akciji\nŠef posmatračke misije UN u Siriji kaže da obe strane sprovode nasilje i zapretio povlačenjem posmatrača ako oni i dalje budu ugrožavani\nŠef posmatračke misije Ujedinjenih nacija u Siriji, generalmajor Robert Mud, optužio je i pobunjenike i vladu za sprovođenje nasilja u Siriji. Istovremeno, Rusija se sve više opire pritisku zapadnih zemalja da uklone sa vlasti uzdrmanog predsednika Bašara al-Asada.\nGeneral Mud je rekao danas da su u proteklih deset dana „ obe strane namerno pojačavale borbe, sa gubicima na obe strane uz značajne rizike po naše posmatrače“. On je dodao da bi pojačavanje napada moglo da natera njegove nenaoružane snage da se povuku.\nSirijska vlada nastavila je i danas svoju ofanzivu na pobunjenička područja. O snažnim borbama izvešteno je iz čitave pokrajine Alepo i iz grada Homsa.\nSirijska opservatorija za ljudska prava, sa sedištem u Britaniji, prenela je Glasu Amerike da su snage bezbednosti takođe granatirale i sukobljavale se sa pobunjenicima u Dumi i Damasku i da je u proteklih nekoliko dana poginulo na desetine ljudi.\nU Moskvi, ruski ministar inostranih poslova Sergej Lavrov demantovao je da njegova vlada navodno razmatra planove za političku transformaciju u Siriji. Lavrov je rekao da se Rusija „ne meša u svrgavanja režima, ni putem odobravanja unilateralnih sankcija Saveta bezbednosti Ujedinjenih nacija, niti učešćem u bilo kakvim političkim zaverama“.\nPredstavnica američkog Državnog sekretarijata Viktorija Nuland juče je nagovestila da Vašington i Moskva razgovaraju o strategiji u Siriji posle Asada.\nU međuvremenu, organizacija za zaštitu ljudskih prava Hjuman rajts voč kaže da snage sirijske vlade primenjuju seksualno mučenje prema muškarcima, ženama i dečacima privođenim tokom 15-mesečnog ustanka protiv predsednika Bašara al-Asada.\nPomenuta organizacija, sa sedištem u Njujorku, objavila je saopštenje u kome se kaže da vojnici i pripadnici naoružanih milicija lojalnih vladi takođe seksualno zlostavljaju žene, pa čak i devijčice od 12 godina. Hjuman rajts voč zasniva svoj izveštaj na intervjuima sa bivšim zatvorenicima koji su opisivali kako su seksualno napastvovani ili su prisustvovali tim vrstama mučenja, uključujući silovanja, premlaćivanja i elektrošokove.\nGrupa kaže da je dokumentovala više od 20 incidenata seksualnog napastvovanja između marta 2011. i marta 2012. godine, i da se većina odigrala u opozicionom uporištu Homsu. Ali u izveštaju se kaže da pun obim sekusalnog nasilja u zatvorima i van njih nije poznat.


Prezentacija Departmana za ekonomiku poljoprivrede i sociologiju sela - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Prezentacija Departmana za ekonomiku poljoprivrede i sociologiju sela\nPrezentacija Departmana za ekonomiku poljoprivrede i sociologiju sela\nPredstavnici Departmana za ekonomiku poljoprivrede i sociologiju sela Poljoprivrednog fakulteta u Novom Sadu, docent dr Dejan Janković, šef katedre i mr Nataša Vukelić, uz domaćina Vuka Radojevića, predsednika opštine Bečej, predstavili su juče đacima Ekonomsko – trgovinske škole i Gimnazije mogućnosti i program studiranja na tom fakultetu.\nU velikoj sali zgrade Skupštine opštine Radojević je napomenuo da je jedna od misija lokalne samouprave od kada je on na njenom čelu promocija fakulteta, pre svega državnih, jer mladi Bečejci bi trebalo da imaju što više informacija na putu ka zvanju akademskih građana. – Opština Bečej pomaže fakultetima tako što u saradnji sa profesorima iz ETŠ, Gimnazije i Tehničke škole organizuje ovakve promocije, sve u želji i nameri da učenike ovih škola informišemo i približimo im šta je to što rade fakulteti ne bi li im pomogli pri odlučivanju. I ja sam član Univerziteta u Novom Sadu, Poljoprivrednog fakulteta Departman za ekonomiku poljoprivrede i sociologiju sela, tamo sam zasnovao radni odnos i jednoga dana kada ne budem predsednik opštine vratiću se tamo. Ali do tada ću svesrdno pomagati pre svega državne univerzitete, ali i privatne koji imaju licence, rekao je Radojević. Dejan Janković i Nataša Vukelić su potom prisutnim učenicima, ali i njihovim profesorima i direktorki ETŠ-a Gordani Kovačev, dali informacije o istoriji Poljoprivrednog fakulteta u Novom Sadu i Departmana za ekonomiku poljoprivrede i sociologiju sela, dostignuća u poslednjih 60 godina, nastavni plan, smerove, program prijemnog ispita, broj mesta za studiranje na teret budžeta i samofinansiranja…


Milano ukida uličnu hranu i selfi štapove - ESQUIRE.RS\nDa mogu da ukinu turiste i to bi učinili\nGrad Milano, u pokušaju da privuče više turista, uradio je nešto što će ih dodatno oterati. Odlukom gradskih čelnika zabranjena je sva ulična hrana, kamioneti sa hranom i pića u staklenim flašama (?!?) u najatraktivnijim delovima grada. Takođe su ukinute petarde i vatrometi kao i selfi štapovi.\nEvo kako su čelnici Milana definisali zabrane:"zabranjuje se držanje, nošenje, ostavljanje na zemlji, bacanje ili uzimanje bilo koje vrste staklene flaše ili konzerve kao i selfi štapova." Ovo je navodno uvedeno kako bi se smanjio broj uriniranja na ulici - dakle ako ljudi ne piju vodu, neće ni mokriti!\nŠto se tiče selfi stikova, ideje je da se protera "anti-društveno" ponašanje gde ljudi slikaju sami sebe, umesto da zamole nekoga da ih slika. Da li biste vi u nekom turističkom mestu dali strancu svoj telefon ili fotoaparat da vas slika? Ni mi. Izgleda Milano ima nešto protiv turista, i to ponajviše onih iz Azije koji nigde ne idu bez štapova.\nI drugi italijanski gradovi su uveli nova pravila za turiste. Rim je zabranio ispijanje alkohola noću i obedovanje u blizini istorijskih građevina poput fontana. U Firenci se u vreme ručka zalivaju stepenice crkve da zli turisti ne bi seli na njih dok jedu.\nZvaničnici Milana su uveli pomenute zabrane a 13. avgusta će opet razmatrati njihovu svrsishodnost, uz komentar da će uvedena pravila važiti dok bude bilo potrebe. Ako turisti ne budu mogli da jedu italijansku uličnu hranu dok posećuju istorijske spomenike i fotkaju sebe dok to rade, Milano uskoro neće ni morati da drži ove zabrane - turisti neće više dolaziti. Otići će u neko mesto gde smeju da piju vodu na ulici.\nmilano grad turizam


СРЕЋАН 8. МАРТ | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » SREĆAN 8. MART\nBeograd, 7. mart 2015. — Udruženi sindikati Srbije „Sloga“ povodom 8. marta Međunarodnog dana žena i solidarnosti upućuju svim ženama najiskrenije čestitke, uz želju dugog života, dobrog zdravlja, sreće i blagostanja.\n8. mart, poznat kao Međunarodni dan žena simbolizuje istorijsku borbu žena iz celoga sveta za svoja prava u ostvarivanju pune ravnopravnosti sa muškarcima, kao i u oblastima demokratije i mira.\nVećina žena danas u Srbiji je ekonomski i materijalno ugrožena, radi na poslovima koji su slabije plaćeni u odnosu na muškarce, i često je izložena tradicionalnim pogledima na njihovu ulogu i značaj u društvu.\nIzostanak ekonomske nezavisnosti je jedan od generatora svih oblika nasilja koje se prema ženama sprovodi, što nas obavezuje da ovogodišnji 8. mart bude pogodan povod za razmišljanje o svim ovim pitanjima tokom svih 365 dana u godini.\nNAZAD: VESELINOVIĆ: Obezbediti investicije za modernizaciju proizvodnje u Železari\nNAPRED: Slogom, solidarnošću i ukrupnjavanjem do cilja!


“Yanfeng” završio izgradnju novog pogona u Kragujevcu – Veliki Park\n“Yanfeng” završio izgradnju novog pogona u Kragujevcu\n“Yanfeng”, vodeći globalni dobavljač u automobilskoj industriji, završio je izgradnju proizvodnih kaaciteta na novoj lokaciji u Kragujevcu. Fabrika će, kako je najavljeno, pokrenuti proizvodnju do leta 2022. Kompanija planira da otvori oko 500 novih radnih mesta tokom sledećih nekoliko godina.\n„S našim novim pogonom za proizvodnju automobilskih sedišta u Kragujevcu, odgovaramo na zahteve tržišta i širimo naš portfolio u Evropi”, rekao je Chunfeng Xu, generalni direktor “Yanfeng Seating” u Evropi.\n“Yanfeng” će proizvoditi komponente za sedišta raznim klijentima u proizvodnom pogonu od oko 20.000 kvadratnih metara. Fabrika će se organizovati tako da bude fleksibilna za prilagođavanje promenjivim zahtevima kapaciteta i da omogući kompaniji da ponudi kompletna sedišta u Evropi.\nNova fabrika je druga lokacija kompanije “Yanfeng” u Šumadiji. Od 2019 posluje sa fabrikom za proizvodnju unutrašnjih komponenti za automobile u Kragujevcu. Nadalje, proizvodna mreža uključuje dve fabrike u Češkoj kao i druge lokacije u Slovačkoj i Mađarskoj. S novom fabrikom u Srbiji, Yanfeng će, takođe, ojačati svoje prisustvo u rastućim tržištima Istočne Evrope dok održava snažno i posvećeno prisustvo u zapadnoj Evropi.\nZa novu lokaciju, kompanija već ima otvorene tehničke i menadžerske kao i mnoge druge pozicije u proizvodnji, inženjeringu, logistici, kvalitetu, za poslove mehaničara i u sektoru ljudskih resursa.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 26 августа, 2021


Društvene mreže, 28.12.2018, 10:40 AM\nFirma Insinia Security "otela" je više Twitter naloga kako bi ukazala na neke sigurnosne probleme koje ova društvena mreža ima, objavio je britanski Independent.\nPoruka "Ovaj nalog je privremeno otela Insinia Security", pojavila se na Twitter nalozima više poznatih ljudi, uključujući britanskog voditelja Imona Holmsa i Luja Terua. Isti tvit se pojavio i na Twitter feedu Independentovog putujućeg dopisnika Sajmona Koldera.\nU tekstu koji je objavila Insinia Security, u kome je objašnjeno kako su nalozi hakovani, objašnjeno je i da je to urađeno da bi se ukazalo na opasnosti korišćenja telefonskog broja povezanog sa Twitter nalogom.\nMajk Godfraj, izvršni direktor Insinia Security, potvrdio je Independentu razlog hakovanja, i objasnio da je Insinia godinama upozoravala da je korišćenje SMS poruka za autentifikaciju, interakciju ili sigurnost potpuno neprihvatljivo i čini ljude ranjivim za napade.\nOn kaže da je na ovaj problem Twitteru ukazano 2007. godine, pa ponovo 2009. godine, pa opet 2011. i skoro svake godine od tada. Ali, Godfraj kaže da Twitter jednostavno ne sluša i da je njihova nova kampanja imala za cilj da se istaknu ove slabosti, kao i to koliko mogu biti ozbiljne i kako neko sa relativno malim veštinama ali sa adekvatnim alatima može kontrolisati društvene medije koje ljudi koriste za promociju svojih brendova, karijere, imidža i još mnogo toga. Ljudi imaju pravo da znaju istinu o nesigurnosti kojima ih velike kompanije kao što je Twitter izlažu.\nPrema rečima direktora Insinia Security, hakovanje naloga je bilo lako. “U ovom slučaju, to je bio jednostavan zadatak imitiranja MSISDN-a (broj mobilnog telefona) korisnika Twittera i slanje poruka koje su izgledale kao da su poslate sa njihovog telefona na Twitter, koji će automatski prihvatiti komande verujući da je poruka došla sa broja telefona korisnika, što je i učinjeno.“.\nGodfraj nije želeo da otkrije kako su ti brojevi dobijeni, ali je rekao da je bilo potrebno manje od 10 minuta da se ceo napad izvede i završi.\n"Koristili smo ovu metodu da bismo uspešno kontrolisali ciljani Twitter nalog, što nam je omogućilo da šaljemo DM-ove, retvitujemo i lajkujemo tvitove, pratimo i otpraćujemo ljude i još mnogo toga", navodi se u tekstu u kome je detaljno objašnjeno kako su nalozi hakovani.\nPrema Insinia Security, ovaj propust u bezbednosti može omogućiti širenje uvredljivog ili ekstremističkog materijala, kao i širenje lažnih vesti.\nDa bi se zaštitili, najbolji način je da koristimo "odvojeni broj za 2FA (dvofaktorna autentifikacija) na Twitteru".\n„Ljudi moraju da shvate da vas čak i neko ko ima vaš broj telefona dovodi u opasnost“, kaže direktor Insinia Security. "Ne bi trebalo da budemo toliko opušteni sa onima kojima dajemo naše brojeve a Twitter ne bi trebalo da dopušta ljudima da tvituju i kontrolišu naloge slanjem poruka bez autentifikacije."


Beogradski centar za bezbednosnu politiku (BCBP) saopštio je danas da je na njihovu adresu stiglo preteće pismo u kojem im se preti da će "biti uništeni od prvog do poslednjeg", a da je slično pismo stiglo i drugim organizacijama civilnog društva.\nBetaFebruar 14, 2019\n“BCBP je pretnje prijavio policiji, a protiv potpisnika pisma će podneti krivičnu prijavu. Očekujemo da će nadležne institucije u narednom periodu reagovati u skladu sa zakonom. Takodje, apelujemo na državne zvaničnike i medije da ne doprinose daljem širenju atmosfere neprijateljstva prema organizacijama civilnog društva”, navodi se u saopštenju.\nTa organizacija je navela da u atmosferi u kojoj se svi koji kritički nadziru rad institucija proglašavaju izdajnicima države, ne čudi da pojedinci upućuju takve pretnje.\n“U društvu se već godinama unazad stvara atmosfera neprijateljstva i straha od organizacija civilnog društva. Krajem prethodne godine, u Skupštini je vodjena burna rasprava o pretnjama po bezbednost države i tom prilikom su istaknute izjave predstavnika BIA koji je kao najintenzivniju pretnju Srbiji naveo ‘prikriveno delovanje spoljnog faktora’ i njegov uticaj na pojedine opozicione političare, medije, nevladine organizacije i sindikate. Nakon ovakvih izjava, ne iznenadjuju konstantni napadi na kritički nastrojene medije i organizacije civilnog društva”, dodaje se.\nBCBP je podsetio da su te pretnje poslednje u nizu napada na tu organizaciju, da je prošle godine obijen stan izvršnog direktora u kojem živi sa suprugom i detetom a da je u avgustu 2016. godine na njegovom autu bila ispisana preteća poruka “Čuvaj se”, nakon niza izjava u vezi sa slučajem rušenja u Savamali.


Sufinansiranje kredita za privredu - Istinomjer\nU protekle četiri godine Općina je razvila nekoliko dobrih programa, koje je potrebno nastaviti i u narednom periodu, kao što je sufinansiranje kredita za privredu.\nU martu 2017. godine raspisan je Javni poziv za odabir banke za plasiranje kreditne linije uz subvencioniranje dijela kamate od strane Općine Novi Grad Sarajevo za privredna lica koja posluju na području Općine Novi Grad Sarajevo. U novembru iste godine raspisan je i Javni poziv nezaposlenim osobama za prijavu učešća u programu obuke i stručnog usavršavanja u Mistral Technologies.\nOpćina Novi Grad Sarajevo je u januaru 2018. godine obavijestila javnost o pokretanju Javne rasprave o Nacrtu Odluke o podsticajima privredi i zapošljavanju.\nU septembru 2019. godine, na osnovu Pravilnika o podsticajima privredi i zapošljavanju na teritoriji Općine Novi Grad Sarajevo, raspisan je i Javni poziv poslodavcima/centrima da se prijave za sufinansiranje obuke nezaposlenih osoba za poznatog poslodavca.\nU avgustu 2020. godine raspisan je Javni poziv poslodavcima za sufinansiranje obuke i opreme radi zapošljavanja, a ova podsticajana mjera je usmjerena na finansijsku podršku privrednim društvima i samostalnim poduzetnicima za provedbu programa zapošljavanja, obuke i stručnog usavršavanja nezaposlenih osoba s evidencije Biro Novi Grad Sarajevo u sektoru deficitarnih zanimanja.\nU junu su u zgradi Općine Novi Grad danas potpisani ugovori sa jedanaest novih obrtnika, početnika u biznisu, kojima će sredstvima iz budžeta Općine biti sufinansirani troškovi poslovanja u periodu od dvije godine. Ovu podsticajnu mjeru Općina Novi Grad Sarajevo provodi već treću godinu kontinuirano, kako bi onima koji se odluče da pokrenu vlastiti posao, olakšala rad.


Nikola Jovanović – Aleksandar Veliki\nŠef odborničke grupe Saveza za Srbiju u Skupštini Beograda Nikola Jovanović izjavio je da je zamenik gradonačelnika Goran Vesić grubo obmanuo javnost u emisiji “360 stepeni” televizije N1 neistinitim tvrdnjama da je gradskom budžetu za 2020. godinu prethodila javna rasprava i da Državna revizorska institucija nije imala ozbiljnije primedbe na gradski budžet.\n“Gruba je neistina da je budžetu Beograda za 2020. godinu prethodila javna rasprava. To što je predlog bio okačen na internet sajtu Grada Beograda nekoliko nedelja nema nikakve veze sa javnom raspravom, a netačno je i da su za to vreme usvojeni neki predlozi građana”, rekao je Jovanović, koji je i potpredsednik Narodne stranke.\n“Upoređivanjem verzije koja je okačena na sajt grada i koju je usvojilo Gradsko veće nismo uočili nijednu jedinu razliku. Vesić je prećutao i da je sakrio od građana i odbornika gradskog parlamenta smanjenje budžeta za čak 20 milijardi dinara, rebalansom iz aprila ove godine”, istakao je Jovanović.\nJovanović je dodao da Vesić u emisiji “360 stepeni” na N1, u kojoj je učestvovao sa gradonačelnikom Šapca Nebojšom Zelenovićem, nije objasnio ni “kako je proglasio rezultat ankete o sudbini Starog savskog mosta pre nego što je anketa počela”.\n“Istina je da je samo u toku 2018. godine DRI utvrdio nepravilnosti u iznosu od 240 miliona evra”, podsetio je Jovanović.\nPrethodna objavaPrethodno Milan Ćulibrk, urednik nedeljnika NIN\nSljedeća objavaSljedeće Ričard Brenson lansira novu raketu u orbitu


NovaEnergija.net » Ministarstvo saobraćaja: Uber ne može u Srbiju Ministarstvo saobraćaja: Uber ne može u Srbiju – NovaEnergija.net\nMinistarstvo saobraćaja: Uber ne može u Srbiju\nwritten by Jelena Jovičić December 19, 2015\nAplikacija kompanije “Uber” za organizaciju prevoza putnika ne može da bude dostupna u Srbiji, saopštilo je Ministarstvo saobraćaja Srbije.\nProšle nedelje je održan sastanak s predstavnicima kompanije “Uber”, koji su tada informisani da zakonodavstvo Srbije ne dozvoljava da preduzetnik ili preduzeće obavljaju delatnost prevoza putnika, ako ne raspolažu odgovarajućim dozvolama, pa prema važećim propisima, “Uber” ne može da se registruje za obavljanje delatnosti na srpskom tržištu, navodi se u saopštenju.\nIz kompanije su rekli da bi njihovu uslugu mogli da koriste isključivo profesionalni vozači koji već imaju odgovarajuće dozvole.\nPlanovi “Ubera“ za Srbiju slični su njihovim planovima za hrvatsko tržište, gde ta kompanija, preme rečima njenih predstavnika, planira da prevoznicima ponudi samo korišćenje tehnologije – internet aplikacije koja omogućava veću efikasnost taksi prevoznika.\nPredstavnici “Ubera” napomenuli su da bi njihovu uslugu mogli da koriste isključivo profesionalni vozači, koji već imaju odgovarajuće licence za obavljanje ove delatnosti.\n“Predstavnici ministarstva izneli su na sastanku načelni stav da su spremni da razmotre svaku inicijativu za uvodjenje aplikacija za organizaciju prevoza putnika, vodeći računa o najboljem interesu korisnika sa aspekta bezbednosti saobraćaja i lične sigurnosti“, navodi resorno ministarstvo u saopštenju.\nMinistarstvo saobraćaja: Uber ne može u Srbiju was last modified: December 19th, 2015 by Jelena Jovičić\nNorvežani sa Huaweijem predstavili najbržu 4.5G mrežu na svetu\nBelgrade Bussines Run: Prva korporativna trka u...


Solarna energija je decenijama bio skup, nekada čak i nepraktičan izvor energije, ali stručnjaci navode da se to menja. Ipak, postavlja se pitanje, da li solarna energija zaista može da se takmiči sa električnom?\nTo nije samo čistija alternativa – za neke ovo predstavlja pravu uštedu. Iako je ova industrija još uvek u razvoju, Mark Manti iz firme "Astrum Solar", kaže da kompanije poput njegove olakšavaju potrošačima da se prebace na ovu vrstu energije.\nTzv. braon energija – odnosno struja dobijena iz neobnovljivih, zagađujućih izvora, poput uglja – u mnogim državama je i dalje jeftinija od solarne. Predstavnici grupa za promovisanje čiste – zelene energije, kao što je Institut "Rocky Mountain", kažu da se i to menja.


Beta\t 2. avgusta 2015. 10:15\nSutra u Guči počinje 55. Dragačevski sabor trubača, koji će svečano otvoriti ministar trgovine, turizma i telekomunikacija Srbije Rasim Ljajić.\nTačno u 11 časova u centru ove varošice, kod spomenika trubaču, uz zvuke saborske himne “Sa Ovčara i Kablara”, biće podignuta zastava koja će označiti početak najveće smotre izvornog narodnog stvaralaštva u Srbiji.\nOva manifestacija trajaće sedam dan gde se očekuje dolazak oko pola miliona gostiju iz zemlje i inostranstva koje će zabavljati oko 600 trubača koji su dobili posebne licence da nastupaju na Saboru.\nU takmičarskom delu učestvovaće 16 orkestara u seniroskoj i 14 u pionirskoj i omladinskoj konkurenciji a još 20 orkestara nastupiće u raznim porogramima koji se završavaju 9. avgusta.\nPoseban program pripremaju gosti iz inostranstva čijih će sedam trubačkih orkestara nastupiti u petak 7. avgusta kada će biti izveden i poseban kulturno umetrnički program iz šest evropskih zemalja.\nPored trubačkih nadmetanja u Guči će se održati smotra izvorne narodne muzike, narodnih običaja, takmičenja u višeboju i besedništvu a na programu su književne večeri i prikaz Dragačevske svade s kraja 19. veka.\nOd ujutru na svim putevima koji vode prema Guči biće postavljeni posebni policijski punktovi gde će se kontrolisati učesnici u saobraćaju a pri odlasku iz ove varošice vršiće se alko-testiranje vozača.


Beta 10. decembra 2020. 20:10\nLideri EU su večeras postigli sporazum o sedmogodišnjem budžetu i paketu za ekonomski oporavak od pandemije korona virusa, nakon što su prevazišli razlike posle prigovora Poljske i Madjarske, izjavio je predsednik Evropskog saveta Šarl Mišel.\n„Sada možemo da počnemo sa primenom i da obnovimo naše ekonomije. Naš veliki paket za oporavak podstaći će našu zelenu i digitalnu tranziciju“, naveo je Mišel na Tviteru prvog dana samita EU u Briselu.\nIako su u julu prihvatile sporazum, Varšava i Budimpešta su potom blokirale usvajanje budžeta EU od 1.074,3 milijarde evra i paketa za ekonomski oporavak od 750 milijardi evra, jer su se protivile uspostavljanju mehanizma za uskraćivanje sredstava članicama Unije čije vlade urušavaju demokratske standarde. Za urušavanje tih standarda i vladavine prava Brisel godinama optužuje upravo Poljsku i Madjarsku.\nBudžet za period od 2021. do 2027. godine i paket za oporavak, ukupne vrednosti oko 1.820 milijardi evra, smatraju se ključnim za mnoge evropske zemlje čije su ekonomije teško pogodjene pandemijom korona virusa.\nAko lideri EU ne bi usvojili budžet do kraja godine, blok 27 zemalja će nastaviti da troši novac, ali će na raspolaganju imati ograničene resurse, pošto će svakog meseca moći da troši najviše dvanaestinu budžeta za prethodnu finansijsku godinu. Mnogi projekti za Poljsku i Madjarsku mogli bi u tom slučaju da budu blokirani.


Svadbe, Pesme i Muzika za Svadbu\nDobro znate da svaki bitniji događaj zavisi od muzike. Svadba je jedan od događaja koji treba da ostanu urezani u pamćenje kako gostima, tako i mladencima. Ukoliko želite da budete sigurni da će vaša svadba ostati upamćena kao jedno predivno i veselo iskustvo zasigurno je da je Orkestar Stari Grad najbolje rešenje za vas.\nRazmislite koliko bendova za svadbe može garantovati da će od vaše svadbe napraviti najbolji provod ikada? Ne puno njih, ali Orkestar Stari Grad baziravši se na višegodišnjem iskustvu i mnogobrojnim nastupima na svadbama sa potpunom sigurnošću može da garantuje da će vaša sadba biti ona o kojoj će se uvek pričati.\nNa koncu svega, niko neće pamtiti kakav je bio izbor pića ili kako je dekorisan restoran, ali zasigurno će se uvek sećati energije, pesama uz koje su svi skočili na noge, dobre muzike i štimunga koji je uža specijalnost i lčna karta najboljeg benda za svadbe Orkestra Stari Grad.\nUkoliko zaista želite najbolje za svoj veliki dan, sad znate kome treba da se obratite.


Uporedite cene za Gorenje DE71, Gorenje DE 71 komentari\n47.990 din - 54.990 din od prodavnica 5\nCene Gorenje DE71\nGorenje sušilica DE71\nGorenje Mašina za sušenje veša DE71\nUpozorenje: cene, linkovi i specifikacije proizvoda za Gorenje DE71 su postavile naše listane online prodavnice. Molimo obavestite nas ukoliko naiđete na neku grešku.\nPregled: Gorenje DE71\nPronađite najbolju ponudu za Gorenje DE71 na portalu ShopMania. Možete kupovati Gorenje DE71 u stotinama pouzdanih online prodavnica koje isporučuju na teritoriji cele Srbije, po najboljim cenama za Gorenje DE71. Pročitajte komentare kupaca u našoj grupi, pogledajte slike Gorenje DE71 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije mašine za sušenje veša, i kupite po najnižim mogućim cenama Gorenje DE 71 i hiljade drugih sličnih proizvoda.\nGorenje DE 71 - Slična pretraga: Gorenje DE 71, GorenjeDE71


Predsjednik Rumunije odbio Sevil Shhaideh da muslimanku imenuje za premijerku Vlade - iBalkan.net\nPredsjednik Rumunije odbio Sevil Shhaideh da muslimanku imenuje za premijerku Vlade\nPredsjednik Rumunije odbio da muslimanku imenuje za premijerku Vlade\nBukurešt:– objavljeno u kategoriji “Vijesti- Evrope” 28 . 12. 2016. 10: 52- Predsjednik Rumunije odbio da muslimanku imenuje za premijerku Vlade.\nLiviu Dragnea, predsjednik SDP-a Rumunije kazao je da će stranka razmotriti Iohannisovu diskvalifikaciju njihovog kandidata za premijera “ukoliko dođemo do zaključka da je to dobro za zemlju“.\nRumunski predsjednik Klaus Iohannis u utorak je odbio da za premijera Vlade imenuje ekonomistkinju Sevil Shhaideh, koja bi tako postala prva muslimanka premijerka Rumunije.\nIohannis je kazao da je “pažljivo razmotrio argumente za i protiv“ i odlučio da ne nominuje Shhaideh, koja je relativni politički početnik, za mjesto premijera.\nPredsjednik je potom pozvao Socijaldemokratsku stranku (SDP), koja je pobijedila na izborima održanim 11. decembra, da predloži drugog kandidata.\nDodao je da stranka ne može naći “ustavni ili drugi razlog, povezan sa mogućim rizikom“ zbog kojeg je odbijena nominacija stranke. Na kraju je istakao da Iohannis “želi da započne političku krizu u zemlji“.\nOn nije detaljno obrazložio svoju odluku zašto nije imenovao Shhaideh, koju su i pojedini analitičari kritizirali jer, navodno, nema dovoljno iskustva. S druge strane, ona je 2015. godine obavljala funkciju ministrice za regionalni razvoj.\nPredsjednik je pozvao Socijaldemokratsku stranku (SDP), koja je pobijedila na općim izborima održanim 11. decembra, da predloži drugog kandidata.\nDragnea nije u mogućnosti da se postane premijer, jer je tokom ove godine bio osuđen za izbornu prevaru.\nIohannis je kazao da je “pažljivo razmotrio argumente za i protiv“ i odlučio da ne nominuje Shhaideh, koja je relativni politički početnik, za mjesto premijera. Predsjednik je potom pozvao Socijaldemokratsku stranku (SDP), koja je pobijedila na izborima održanim 11. decembra, da predloži drugog kandidata.\nNa kraju je istakao da Iohannis “želi započeti političku krizu u zemlji”. Dragnea nije u mogućnosti postati premijer jer je tokom ove godine bio osuđen za izbornu prevaru.\nmuslimanku imenuje za premijerku Vlade Predsjednik Rumunije Predsjednik Rumunije odbio Sevil Shhaideh Sevil Shhaideh da muslimanku\nMladen Ivanić, budemo pametni, nek se Bošnjaci i Hrvati udaraju\nHit da turisti ponovo mogu u Sjevernu Koreju\nSenad protiv Senada novinara\nMladen Ivanić i političari iz RS-a bi da vrate srpske simbole\nSUPER VIJEST: Marina Tucaković puštena na kućno liječenje, evo šta MORA da radi\nBRZI DORUČAK KOJI MOŽETE PONIJETI I I NA POSAO: Zapečena kukuruza ili palenta na žaru\nDnevni horoskop za 18. oktobar 2016


Kada je Betan Simpson (26) došla na ultrazvučni pregled u 20. nedelji trudnoće, saznala je da njena ćerka ima spina bifidu – rascep kičmenog stuba zbog kog dolazi do nepotpunog zatvaranja kičmene moždine – na šta su joj lekari preporučili abortus, rekavši da to mogu da urade istog dana. Međutim, Betan i njen muž su to odbili.\n„Nisam ničim mogla da opravdam ubistvo deteta koje sam osećala kako se pomera u meni”, izjavila je. Betan i njen muž Kiron umesto abortusa odabrali su prenatalnu operaciju. Kažu da su takvu odluku doneli bez premišljanja. Prenatalna operacija spina bifide tek je nedavno počela da se obavlja u Velikoj Britaniji i uspešno je izvedena nekoliko puta, a u Sjedinjenim Državama i Belgiji uspešno je operisano više beba.\nOva višečasovna operacija obavlja se između 19. i 25. nedelje i zahteva da nakon toga majka što duže miruje. Ukoliko porođaj ne krene ranije, trudnica se porađa carskim rezom u 37. nedelji. Prilikom operacije, pravi se rez na stomaku trudnice, kao prilikom porođaja carskim rezom, zatim se pravi još jedan rez na materici da bi hirurg mogao da dođe do bebe koju delimično izvadi iz materice, zatvori procep na kičmi, vrati je u matericu i potom je zašije.\nBetan Simpson zatrudnela je nakon drugog pokušaja vantelesne oplodnje. I ona i njen muž bili su uplašeni kad su saznali da beba ima spina bifidu. Nažalost, kao što se i dešava u najvećem broju slučajeva kod ovakve dijagnoze, lekari su im savetovali abortus jer je beba imala „veoma loše izglede” za „kvalitetan život”. Postojala je velika verovatnoća da nikada ne prohoda, kao i da ima problema s bešikom i bubrezima.\nMeđutim, kad su Simpsonovi otišli u drugu bolnicu, saznali su da postoji još jedna mogućnost i odabrali operaciju umesto abortusa. U januaru 2019, u 25. nedelji trudnoće, Betan je otišla na operaciju koju je obavio tim od 20 lekara.\nLekari izvode laparoskopsku operaciju na bebi u materici\nBeba Eluiz rođena je 1. aprila 2019. godine „vrišteći na sav glas i snažno šutirajući nogama – i odmah se upiškila, i tako pokazala da je zdrava”, izjavila je njena majka za Bi-Bi-Si.\n„Ima malo uvećane srčane komore, što se od samog početka videlo, ali su joj bubrezi, bešika i kukovi normalni, i ima osećaj u nogama sve do prstiju… Ona je živi dokaz onoga što operacija može da uradi… Zdravstveno stanje joj je zasad toliko dobro da se doktor nada da će posledice spina bifide biti minimalne. Nadamo se da će naučiti da hoda i priča kao i svaka beba”, izjavila je majka.\nPriča o Eluiz pomogla je i drugim roditeljima da u istoj situaciji odaberu prenatalnu operaciju umesto abortusa. „Dobila sam poruku od jedne trudnice iz Italije kojoj su saopštili istu dijagnozu i rekla da joj je naš slučaj ulio nadu i odlučila je da ne abortira”, izjavila je Betan.\nBetan s malom Eluiz\nU Velikoj Britaniji spina bifida se javlja jednom na 1.000 beba, a godišnje se rodi oko 200 beba s tom dijagnozom. U takvim situacijama, odmah po rođenju beba mora da se operiše kako bi se zatvorio procep na kičmi i sprečila infekcija. Međutim, operacija pre rođenja je još uspešnija i bebe imaju velike šanse da kasnije osećaju mnogo manje posledice spina bifide.\nNije poznato šta dovodi do pojave ovog stanja, ali pretpostavlja se da nedostatak folne kiseline u ranoj trudnoći (prve dve nedelje od začeća) može da poveća rizik za nepravilan razvoj nervne cevi. Prema procenama, u 80% slučajeva roditelji se odlučuju da abortiraju bebu sa spina bifidom.\nU Sjedinjenim Državama prenatalna operacija spina bifide uspešno se obavlja već nekoliko decenija. Ove godine, Gilda Džiron (35) saznala je u 16. nedelji trudnoće da njena beba takođe ima najozbiljniji oblik spina bifide – mijelomeningokelu. Mnogi roditelji se odlučuju za abortus kada dobiju ovu dijagnozu, međutim Gilda i njen muž Arnuf, koji rade sa osobama sa smetnjama u razvoju, rešili su da zadrže bebu i potražili pomoć lekara.\nPored čuvene Dečje bolnice „Džons Hopkins” u Teksasu, gde se prenatalna operacija radi klasičnom metodom, Gilda i Arnuf su saznali da je Dečja bolnica u Los Anđelesu pokrenula eksperimentalni program koji podrazumeva manje invazivnu operacija jer se obavlja laparoskopski.\nGilda je operisana u februaru 2019. i nekoliko nedelja kasnije rodila je zdravu devojčicu Ebigejl.\nMala Ebigejl s roditeljima i lekarima\nJedna od najčuvenijih fotografija, nazvana „Ruka nade” (The Hand of Hope), nastala je upravo prilikom prenatalne operacije spina bifide 19. avgusta 1999. godine u Univerzitetskom medicinskom centru Vanderbilt (Nešvil, Tenesi).\nFotograf Majkl Klensi uslikao je trenutak kada hirurg drži ruku malog Semjuela Armasa, koji je u tom trenutku bio star 21. nedelju. I njegovoj majci su predlagali abortus kad joj je saopštena dijagnoza, međutim ona je to odbila i počela da istražuje druge mogućnosti. Tako je saznala za prenatalnu operaciju kojom mogu znatno da se umanje posledice tog stanja.\nČuvena fotografija nazvana „Ruka nade”\nČetiri meseca nakon operacije, rodila je Semjuela, koji danas može da hoda, pa čak i da trči, a koristi kolica za duže šetnje i za košarku, koja mu je, uz plivanje, omiljeni sport.\nSemjuel Armas sa 19 godina\nIzvori:Elouise is healthy after parents chose prenatal surgery for spina bifida, not abortion\nFotografija odraslog Semjuela Armasa